hotchpotch/miracl-hf-unified huggingface dataset:
তাহের আহমেদ
তাহের আহমেদ (জন্ম: ১৯৫০ সালের ১ ডিসেম্বর ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
তাহের আহমেদ'র পৈতৃক বাড়ি নোয়াখালি জেলার চাটখিল উপজেলার নিজ ভাওরে গ্রামে। তাঁর বাবার নাম সাইদুর রহমান এবং মায়ের নাম তহুরুন নাহার, স্ত্রী: আনজুমা আখতার। ।
১৯৭১ সালে তাহের আহমেদ ঢাকা কলেজে পড়াশোনা করতেন [ স্বাধীনতার পর তাহের আহমেদ [ সেনাবাহিনীতেই থেকে যান।[১৯৮০]মেজর পদ থেকে অবসর নেন।
শেরপুর জেলার নকলা উপজেলার ব্রহ্মপুত্র নদের কাছে বুরেরচরের যুদ্ধে তাহের আহমেদ যথেষ্ট রণকৌশল প্রদর্শন করেন। তাঁর নেতৃত্বে সেখানে জামালপুরের বেগুনবাড়ি সেতু ধ্বংসের উদ্দেশ্যে একদল মুক্তিযোদ্ধা অবস্থান নিয়েছিলেন সেখানে। সেই সময় ট্রেনে একদল পাকিস্তানি সেনা আসলে তিনি আক্রমণের সিদ্ধান্ত নেন। পরিকল্পনামতো বেলা ১১টায় তাঁরা একযোগে পাকিস্তানি সেনাদের আক্রমণ করেন এবং বিকেল পর্যন্ত যুধের পর পাকিস্তানি সেনারা পালিয়ে নদীর পাড়ে সমবেত হয়। এই সময় তাহের আহমেদ একটি কৌশল প্রয়োগ করেন। তাহের আহমেদের নির্দেশে কয়েকজন গ্রামবাসী নৌকায় করে পাকিস্তানি সেনাদের পার করে দেওয়ার অভিনয় করেন, নৌকা মাঝনদীতে যাওয়ামাত্র গ্রামবাসীরা তাঁর সঙ্কেতে জলে ডুব দেন। তখন মুক্তিযোদ্ধারা পাকিস্তানি সেনাদের ওপর আক্রমণ চালালে পাকিস্তানি সেনারা এই অতর্কিত আক্রমণে নিহত হয়।
ফুন-ত্শোগ্স-দ্পাল-ব্জাং
ফুন-ত্শোগ্স-দ্পাল-ব্জাং () (১৩০৪-১৩৭৭) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি কালচক্র সম্বন্ধে পন্ডিত ছিলেন।
ফুন-ত্শোগ্স-দ্পাল-ব্জাং ১৩০৪ খ্রিষ্টাব্দে মধ্য তিব্বতের 'ফান-য়ুল () নামক স্থানে জন্মগ্রহণ করেন। সতেরো বছর বয়সে তিনি স্তাগ-লুং বৌদ্ধবিহারে দীক্ষা নেন এবং প্রজ্ঞাপারমিতা, বিনয় ও অভিধর্ম সম্বন্ধে অধ্যয়ন করেন। তিনি ম্ত্শুর-ফু () বৌদ্ধবিহারে কার্মা-ব্কা'-ব্র্গ্যুদ ধর্মীয় গোষ্ঠীর তৃতীয় র্গ্যাল-বা-কার্মা-পা রাং-'ব্যুং-র্দো-র্জের নিকট হেবজ্র তন্ত্রের ওপর লিখিত গুর-ব্র্তাগ-সাম-গ্সুম () নামক তিব্বতী পুঁথি ও যমারি সাধন পদ্ধতি এবং প্রথম ঝ্বা-দ্মার-পা গ্রাগ্স-পা-সেং-গের নিকট নারো পার ছয় যোগ, নিগুমার ছয় যোগ, বজ্রবরাহী সাধন পদ্ধতি, চক্রসম্বর ও গুহ্যসমাজতন্ত্র সম্বন্ধে অধ্যয়ন করেন। এরপর তিনি জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের নিকট কালচক্র, বিমলপ্রভা টীকাভাষ্য ও গুহ্যসমাজতন্ত্র সম্বন্ধে অধ্যয়ন করেন। দোল-পো-পা-শেস-রাব-র্গ্যাল-ম্ত্শানের নিকট তিনি ভিক্ষুর শপথ গ্রহণ করেন। এছাড়াও বু-স্তোন-রিন-ছেন-গ্রুব এবং দোল-পো-পা-শেস-রাব-র্গ্যাল-ম্ত্শানের অন্যতম প্রধান শিষ্য ‎ফ্যোগ্স-লাস-র্নাম-র্গ্যাল তাঁর শিক্ষক ছিলেন। ১৩৬৩ খ্রিষ্টাব্দে তিনি 'বাব-রিম বৌদ্ধবিহারে কালচক্র ও বিমলপ্রভা টীকাভাষ্য সম্বন্ধে এবং ১৩৬৫ খ্রিষ্টাব্দে লাসা শহরে ব্লো-স্ব্যোং সম্বন্ধে শিক্ষাদান করেন। পরবর্তীকালে তিনি 'ফান-য়ুল অঞ্চলে কলপ বৌদ্ধবিহার স্থাপন করেন।
লাইফ ওকে
লাইফ ওকে হল হিন্দি ভাষায় সম্প্রচারিত ভারতীয় ক্যাবল ও স্যাটেলাইট টেলিভিশন চ্যানেল, যেটি সম্পূর্ণরূপে "শোমেকার কোম্পানি" এবং "২১ শতক ফক্স" মালিকানাধীন চ্যানেল হিসেবে স্টার ইন্ডিয়া ও আইবিসি নেটওয়ার্কের কর্তৃক পরিচালিত হয়ে থাকে। চ্যানেলটি ২০১১ সালের ১৮ ডিসেম্বর চালু করা হয় এবং বিশ্বের বহু দেশে প্রচারিত হয়। স্টার ইন্ডিয়া কর্তৃক চ্যানেলটি "স্টার ওয়ান" থেকে স্থানান্তর করে "লাইফ ওকে" নামে নামান্তর করা হয়।
লাইফ ওকে "হাই ডেফিনেশন ১০৮০আই" পিকচার কোয়ালিটির গুণগত মান ফরমেটে ভারতে তাদের এইচডি সংস্করণ শুরু করে এবং ২০১২ সালের অক্টোবর ৫.১ ডলবি ডিজিটাল সাউন্ড সিস্টেম চালু করে। বর্তমানে লাইফ ওকে টাটা স্কাই, ভিডিওকন ডিটুএইচ ও ডিশ টিভি সহ সকল প্রকার প্ল্যাটফর্ম পাওয়া যাচ্ছে।
২০১২ সালের ১লা মার্চ তারিখে চ্যানেলটি মার্কিন যুক্তরাষ্ট্র চালু চালু করা হয়। এছাড়াও যুক্তরাজ্য ও আয়ারল্যান্ড লাইফ ওকে নামান্তর হওয়ার আগে স্টার ওয়ান নাম নিয়ে ২০১২ সালের ২৮ মে পর্যন্ত সম্প্রচারিত হয়।
বর্তমানে সম্প্রচারিত অনুষ্ঠানের তালিকা:-
৮.০০-৮.৩০ হার মার্দ কা দার্দ
৮.৩০-৯.০০ কলস
৯.০০-৯.৩০ গুলাম
৯.৩০-১০.০০ মে আই কাম ইন ম্যাডাম
চ্যানেলটি তার চতুর্থ সপ্তাহে ১০০ জিআরপিএস অর্জন করে। বর্তমানে, লাইফ ওকের অনুষ্ঠানমালা ৩০ মিনিটের জন্য সম্প্রচার করা হচ্ছে।
চ্যানেলটির বর্তমান জেনারেল ম্যানেজার হিসেবে দায়িত্বে আছেন অজিত ঠাকুর।
মুভিজ ওকে
মুভিজ ওকে হল ভারতের হিন্দি ভাষায় সম্প্রচারিত চলচ্চিত্র বিষয়ক স্যাটেলাইট টেলিভিশন চ্যানেল। এটি স্টার টিভি এবং ফক্স ইন্টারন্যাশনাল চ্যানেলের মালিকানাধীন একটি চ্যানেল। চ্যানেলটি ২০১২ সালের ৬ মে সর্বপ্রথম চালু করা হয়েছিল। এটি হচ্ছে স্টার কোম্পানীর দ্বিতীয় হিন্দি সিনেমার চ্যানেল, প্রথমটি ২০০০ সালে স্টার গোল্ড নামে চালু করা হয়েছিল।
গ্রাগ্স-পা-সেং-গে
গ্রাগ্স-পা-সেং-গে () (১২৮৩-১৩৪৯) তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর প্রথম ঝ্বা-দ্মার-পা ছিলেন।
গ্রাগ্স-পা-সেং-গে ১২৮৩ খ্রিষ্টাব্দে তিব্বতের স্পোম-পো () নামক স্থানে শা পরিবারগোষ্ঠীতে জন্মগ্রহণ করেন। তেরো বছর বয়সে তিনি ব্লো-গ্রোস-গ্রাগ্স-পা () নামক এক বৌদ্ধভিক্ষুর নিকট দীক্ষা নেন। তিনি য়ে-শেস-সাং-গে () নামক এক সাধকের নিকট বজ্রবরাহী সাধন পদ্ধতি সম্বন্ধে জ্ঞানলাভ করেন। তেইশ বছর বয়সে তিনি ম্ত্শুর-ফু () বৌদ্ধবিহারে কালচক্র, চক্রসম্বর, হেবজ্র ও গুহ্যসমাজতন্ত্র সম্বন্ধে শিক্ষালাভ করেন। এরপর তিনি ছ্য় বছর ধরে গ্সাং-ফু () বৌদ্ধবিহারে ব্লা-ছোস-বা-'জাম-দ্ব্যাং-শাক্য-গ্ঝোন-নু () এবং ব্লো-গ্রোস-ম্ত্শুংস-মেদ () নামক দুইজন পন্ডিতের নিকট প্রজ্ঞাপারমিতা সম্বন্ধে অধ্যয়ন করে ব্যুৎপত্তি অর্জন করেন। আঠাশ বছর বয়সে রাং-'ব্যুং-র্দো-র্জে নামক কার্মা-ব্কা'-ব্র্গ্যুদ ধর্মীয় গোষ্ঠীর তৃতীয় র্গ্যাল-বা-কার্মা-পা তাঁকে ব্কা'-ব্র্গ্যাদ () ও না-রো-ছোস-ব্রুগ () সম্বন্ধে শিক্ষাদান করেন। এরপর তিনি ওড্ডিয়ান যাত্রার জন্য মনস্থির করে জো-মো-নাং নামক স্থানে পৌছলে জো-নাং ধর্মসম্প্রদায়ের ব্যাং-সেম-র্গ্যাল-বা-য়ে-শেস নামক কালচক্র বিষয়ক পন্ডিতের কাছ থেকে তিনি জানতে পারেন ভারতে বৌদ্ধধর্মের অস্তিত্ব বিলুপ্ত হয়েছে। এই সংবাদে তিনি যাত্রার ইচ্ছা ত্যাগ করে এই পন্ডিতের নিকট কালচক্র সম্বন্ধে এক বছর ধরে শিক্ষালাভ করেন।
এরপর তিনি স্ক্যিদ-রোং অঞ্চলে মি-লা-রাস-পার স্মৃতি বিজড়িত বিভিন্ন স্থানে ভ্রমণ করেন এবং তিন বছর ঐ স্থানে সাধনায় লিপ্ত থাকেন। তিনি এরপর গ্ঝোন-নু-ব্যাং-ছুব () ও ব্ক্রা-শিস-রিন-ছেন () নামক দুই বৌদ্ধ ভিক্ষুর নিকট ভিক্ষুর শপথ গ্রহণ করেন। ১৩৩৩ খ্রিষ্টাব্দে রাং-'ব্যুং-র্দো-র্জে বা ছু-স্গোম-মা-ব্সাম-গ্তান-র্গ্যান () তাঁর এক শিষ্যার নির্দেশে গ্রাগ্স-পা-সেং-গে তিনি গাস-নাং বৌদ্ধবিহার স্থাপন করেন। এর কয়েক বছর পর তিনি য়াং-দ্গোন () নামে একটি সংঘ নির্মাণ করেন।
কেনেথ বেইনব্রিজ
কেনেথ টম্পকিনস বেইনব্রিজ একজন মার্কিন পদার্থবিজ্ঞানী। তিনি সাইক্লোট্রন নিয়ে গবেষণা করেন। তিনি ম্যানহাটন প্রকল্প এর ট্রিনিটি তেস্ট এর পরিচালক ছিলেন, যেটি ১৯৪৫ সালের ১৬ জুলাই সংঘটিত হয়।
বেইনব্রিজ ১৯০৪ সালের ২৭ জুলাই নিউ ইয়র্কের কুপারস্টাউনে জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে তড়িৎ প্রকৌশলে ব্যাচেলর অব সায়েন্স এবং মাস্টার অব সায়েন্স ডিগ্রি অর্জন করেন। তিনি গ্রীষ্মকালীন ছুটিতে ম্যাসাচুসেটস এবং নিউ ইয়র্কের জেনারেল ইলেকট্রিক ল্যাবরেটরীতে কাজ করতেন। সেখানে তিনি ফটোইলেক্ত্রিক টিউব সম্পর্কিত তিনটি প্যাটেন্ট লাভ করেন। তিনি প্রিন্সটন বিশ্ববিদ্যালয় এ হেনরি ডিওলফ স্মিথ এর তত্ত্বাবধানে ১৯২৯ সালে পিএইচডি ডিগ্রি লাভ করেন।
স্টার বিজয়
স্টার বিজয় (; বাণিজ্যিকভাবে বিজয় টিভি হিসেবে পরিচিত) হল একটি ভারতীয় তামিল ভাষায় সম্প্রচারিত বিনোদনমূলক চ্যানেল যেটি অন্যান্য দেশগুলির মধ্যে পাওয়া যায়। চ্যানেলটি রুপার্ট মার্ডুক-এর টুয়েন্টিওয়ানথ সেঞ্চুরি ফক্স মালিকানাধীন স্টার টিভি এবং ফক্স ইন্টারন্যাশনাল চ্যানেলের একটি অংশবিশেষ।
স্টার বিজয় "জোড়ি নাম্বার ওয়ান, এয়ারটেল সুপার সিঙ্গার, নেয়া নানা, অধু ইধু ইধু, নেঙ্গালাম ভেলালাম ওরু কদি এবং নাদানথাথু ইনা সহ অসংখ্য জনপ্রিয় রিয়ালিটি শো তৈরী করেছে।
স্টার বিজয় টিভি কর্তৃক সম্প্রচারিত অনুষ্ঠানমালার তালিকা
স্টার স্পোর্টস ১
স্টার স্পোর্টস ১ একটি ক্রীড়া টেলিভিশন চ্যানেল যেটি স্টার স্পোর্টস নেটওয়ার্ক মালিকানাধীন। স্টার স্পোর্টস ভারত পুনরায় ব্র্যান্ডেড করে এবং ২০১৩ সালের ৫ নভেম্বর মধ্যরাত থেকে তাদের নতুন ব্রান্ড লোগো উন্মোচন করে। তাদের পুরনো ব্রান্ড পরিবর্তন করে নতুন ভাবে ব্রান্ড পরিবর্তন আনার পরে "স্টার স্পোর্টস" থেকে "স্টার স্পোর্ট ১", "স্টার ক্রিকেট" থেকে "স্টার স্পোর্টস ৩", "ইএসপিএন" থেকে "স্টার স্পোর্ট ৪", "স্টার ক্রিকেট এইচডি" থেকে স্টার স্পোর্টস এইচডি" এবং "ইএসপএন এইচডি" থেকে স্টার স্পোর্টস ২ এইচডি" নামান্তর করা হয়। যদিও স্টার স্পোর্টস ৪ ও স্টার স্পোর্টস এইচডি ২ ছাড়া পুনরায় লেগো পরিবর্তন করা অপ্রাসঙ্গিক ছিল, সুতরাং অবশিষ্ট চারটি চ্যানেল ২৪ ঘন্টা ক্রিকেট চ্যানেলে পরিণত হয়েছে।
নিম্নলিখিত অনুষ্ঠান স্টার স্পোর্টস ভারত দ্বারা সম্প্রচার করা হয়।
ক্যারিবীয় অঞ্চল
ক্যারিবীয় অঞ্চল (; ; ; বা সাধারণত "এন্টিলস") একটি অঞ্চল যা গঠিত ক্যারিবীয় সাগর, এর দ্বীপপুঞ্জসমূহ (এর কিছু কিছু ক্যারিবীয় সাগর দ্বারা ঘেরা এবং কিছু কিছু ক্যারিবীয় সাগর ও উত্তর আটলান্টিক সাগর উভয় দ্বারাই ঘেরা) এবং একে কেন্দ্র করে ঘেরা উপকূল নিয়ে গঠিত। এটি মূলভূখণ্ড উত্তর আমেরিকা ও মেক্সিকো সাগরের দক্ষিণপূর্বে, মধ্য আমেরিকার দক্ষিণে ও দক্ষিণ আমেরিকার উত্তরে।
এর অধিকাংশ অংশই ক্যারিবীয় প্লেটে অবস্থিত, এই অঞ্চল ৭০০-এর অধিক দ্বীপপুঞ্জ, ক্ষুদে দ্বীপ, প্রবাল প্রাচীর ও বেলে প্রাচীর দ্বারা গঠিত। ক্যারিবীয় অঞ্চল উত্তরে গ্র্যাটার এন্টিলস এবং দক্ষিণে লেসার এন্টিলস দ্বারা বিভাজিত।
ভূ-রাজনীতিতে ক্যারিবীয় দ্বীপপুঞ্জকে উত্তর আমেরিকার উপঅঞ্চল বা উপমহাদেশ হিসেবে বিবেচিত হয় , যা তিরিশটি সার্বভৌম রাষ্ট্র ও নির্ভরশীল অঞ্চল নিয়ে গঠিত। ১৯৫৮ সালের ৩ জানুয়ারি থেকে ১৯৬২ সালের ৩১ মে পর্যন্ত ক্যারিবীয় অঞ্চলে ইংরেজি বলা অঞ্চলকে নিয়ে ওয়েস্ট ইন্ডিজ ফেডারেশন নামের একটি ক্ষণস্থায়ী রাষ্ট্র গঠিত হয়েছিল, যারা সকলেই ছিল ব্রিটিশ নির্ভরশীল। ওয়েস্ট ইন্ডিজ ক্রিকেট দল এখনও সেই সব অনেক রাষ্ট্রের হয়ে প্রতিনিধিত্ব করছে।
ক্যারিবিয়ার দ্বীপসমূহের তালিকা
ঝ্বা-দ্মার-পা
ঝ্বা-দ্মার-পা () বা ঝ্বা-দ্মার-রিন-পো-ছে () তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর প্রধানের একটি সাম্মানিক উপাধি। এই উপাধিধারী ব্যক্তিদের অমিতাভের অবতার রূপে কল্পনা করা হয়।
ঝ্বা-দ্মার-পা কথাটির আক্ষরিক অর্থ লাল মুকুটের অধিকারী। কার্মা-ব্কা'-ব্র্গ্যুদ ধর্মীয় গোষ্ঠীর তৃতীয় র্গ্যাল-বা-কার্মা-পা রাং-'ব্যুং-র্দো-র্জে তাঁর শিষ্য গ্রাগ্স-পা-সেং-গেকে একটি রুবী লাল রঙের মুকুট ও ঝ্বা-দ্মার-পা উপাধি প্রদান করেন। কার্মা-ব্কা'-ব্র্গ্যুদ ধর্মীয় গোষ্ঠীতে র্গ্যাল-বা-কার্মা-পা ও ঝ্বা-দ্মার-পা উভয় উপাধিধারী ব্যক্তিদের সমান ক্ষমতা ও অধিকার রয়েছে। এই কারণে কালো মুকুটধারী র্গ্যাল-বা-কার্মা-পাদের থেকে পৃথক করার উদ্দেশ্যে ঝ্বা-দ্মার-পা উপাধিধারী ব্যক্তিদের অনেক সময় লাল টুপীধারী র্গ্যাল-বা-কার্মা-পা বলা হয়ে থাকে। প্রথম থেকেই র্গ্যাল-বা-কার্মা-পা ও ঝ্বা-দ্মার-পা উপাধিধারী লামারা এঁকে অপরকে চিহ্নিত করে থাকেন। যেমন- গ্রাগ্স-পা-সেং-গের মৃত্যুর পর চতুর্থ র্গ্যাল-বা-কার্মা-পা রোল-পা'ই-র্দো-র্জে দ্বিতীয় ঝ্বা-দ্মার-পা হিসেবে নবজাত ম্খা'-স্প্যোদ-দ্বাং-পোকে চিহ্নিত করেন।, সপ্তম র্গ্যাল-বা-কার্মা-পা ছোস-গ্রাগ্স-র্গ্যা-ম্ত্শো চতুর্থ ঝ্বা-দ্মার-পা হিসেবে নবজাত ছোস-গ্রাগ্স-য়ে-শেসকে চিহ্নিত করেন প্রভৃতি।
দশম ঝ্বা-দ্মার-পা মি-ফাম-ছোস-গ্রুব-র্গ্যা-ম্ত্শো তাঁর ভাই ষষ্ঠ পাঞ্চেন লামা ব্লো-ব্জাং-গ্পাল-ল্দান-য়ে-শেসের মৃত্যুর পর তাঁর সম্পত্তি হস্তগত করার ব্যর্থ চেষ্টা করেন এবং তিনি নেপালের গোর্খা বাহিনীর সাথে ষড়যন্ত্র করলে ১৭৮৮ খ্রিষ্টাব্দে নেপালী বাহিনী তিব্বত আক্রমণ করেন। তিব্বতের শাসক দ্গে-লুগ্স সম্প্রদায়ের সঙ্গে এই সকল বিরোধিতার জন্য মি-ফাম-ছোস-গ্রুব-র্গ্যা-ম্ত্শো তিব্বত থেকে নির্বাসিত হন এবং ঝ্বা-দ্মার-পা উপাধি প্রদান নিষিদ্ধ করা হয়। ১৯৬০-এর দশকে তিব্বতের ক্ষমতা হারানোর পর ষোড়শ র্গ্যাল-বা-কার্মা-পার অনুরোধে চতুর্দশ দলাই লামা এই উপাধি প্রদানের ওপর নিষেধাজ্ঞা তুলে নেন।
কাতার ফাউন্ডেশন
কাতার ফাউন্ডেশন হল ১৯৯১ সালে কাতারের বর্তমান আমীরের পিতা হামাদ বিন খলিফা আল থানি এবং মাতার অর্থায়নে কাতারে প্রতিষ্ঠিত একটি আধাসরকারি অলাভজনক চ্যাটার্ড সংস্থা|
২০১০ সালের ১লা ডিসেম্বর কাতার ফাউন্ডেশন বার্সেলোনা ফুটবল টিমের টিশার্টে লোগো প্রদর্শনের চুক্তিতে ১৭কোটি ডলার মুল্য প্রদানের মাধ্যমে দলটির স্পন্সরশিপ গ্রহণ করে যা ২০১৩ সালে কাতার এয়ারওয়েজের কাছে হস্তান্তর করা হয়| ২০১১ সালে কাতার ফাউন্ডেশন উইকিমিডিয়া ফাউন্ডেশনের সাথে চুক্তি করে যেখানে আরবি উইকিপিডিয়া সম্প্রসারণের পদক্ষেপ গ্রহণ করা হয়|.
চ্যানেল ভি
চ্যানেল ভি (styled Channel [V]) হল স্টার টিভি এবং ফক্স ইন্টারন্যাশনাল চ্যানেলের মালিকানাধিন আন্তর্জাতিক সঙ্গীত টেলিভিশন নেটওয়ার্ক। চ্যানেলটি ২১ শতক ফক্স এর সম্পূর্ণ মালিকানাধীন সহায়ক হিসেবে সম্প্রচারিত হয়ে থাকে।
"চ্যানেল ভি থাইল্যান্ড" থাইল্যান্ডের একটি মিউজিক চ্যানেল ও চ্যানেলটি থাই এর অধিভুক্ত। এটি স্টার টিভি, জিএমএম মিডিয়া এবং ট্রুভিশন এর একটি যৌথ উদ্যোগ পরিচালিত হয়।
দাই জাং গিউম
দাই জাং গিউম বা ইংরেজিতে জুয়েল ইন দ্য প্যালেস হল লি বায়াং হুন পরিচালিত ২০০৩ সালে নির্মিত একটি দক্ষিণ কোরীয় ধারাবাহিক টিভি নাটক| 
ঐতিহাসিক কোরীয় নারী চিকিৎসক জাং গিউমের জীবনী নিয়ে টিভি সিরিয়ালটি নির্মিত হয়েছে|
২০১২ সালজুড়ে বাংলাদেশের রাষ্ট্রায়ত্ত টেলিভিশন বিটিভিতে সিরিয়ালটি জুয়েল ইন দ্য প্যালেস শিরোনামে প্রতি শনিবার সকাল ১১টায় সম্প্রচার করা হত|
অনুপ্রাসধর্মী পদ
ছন্দঃপ্রকরণে অণুপ্রাসধর্মী পদ হল পদের একধরণের গঠন, যা প্রধান গঠনের ক্ষেত্রে অণুপ্রাসের ব্যবহারে কবিতার লাইনের মাঝে ঐক্যসাধন ঘটায়। যেমন ছড়া বা শব্দাংশের রূপে থেকে ভিন্ন। অণুপ্রাসধর্মী পদের সবার্ধিক অধ্যয়ন ঐতিহ্য জার্মান ভাষার অনেক প্রাচীনতম সাহিত্যে পাওয়া যায়। প্রাচীন ইংরেজি মহাকাব্য "বেউলফ", পাশাপাশি অন্যান্য অধিকাংশ প্রাচীন ইংরেজি কবিতা, প্রাচীন উচ্চ জার্মান "মুসপিল্লি", ওল্ড স্যাক্সন "হেলিন্দ", প্রাচীন নর্স "পোয়েটিক ইডা" এবং অনেক মধ্য ইংরেজি কবিতায় যেমন পিয়েরস প্লোম্যান, স্যার গাওয়াইন এন্ড দ্য গীন নাইট এবং আল্টারনেটিভ মর্তে আর্থুর ইত্যাদিতে অণুপ্রাসধর্মী পদ ব্যবহৃত হয়েছে।
চল্লিশ হাদীস
চল্লিশ হাদীস বা "আরবাইনিয়াত" () হল হাদীস সাহিত্যের একটি উপশ্রেণী| নামানুসারে, এগুলো হলো এক বা একাধিক বিষয়ের উপর নির্ভর করে সংকলনকারীর প্রয়োজন অনুসারে বাছাইকৃত চল্লিশটি হাদীসের সমাহার| চল্লিশ হাদীস সংকলনসমূহের মধ্যে সবচেয়ে উল্লেখযোগ্য হল ইমাম আন-নববীর চল্লিশ হাদীস সংকলন যেটি ইসলামের মৌলিক ও আদর্শিক চল্লিশটি অন্যতম গুরুত্বপূর্ণ ও তাৎপর্যপূর্ণ হাদীসের সমন্বয়ে শ্রেণীবদ্ধ করা হয়েছে|
দ্কোন-ম্ছোগ-দ্গে-বা'ই-'ব্যুং-গ্নাস
দ্কোন-ম্ছোগ-দ্গে-বা'ই-'ব্যুং-গ্নাস () (১৭৩৩-১৭৪০) তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর নবম ঝ্বা-দ্মার-পা ছিলেন।
দ্কোন-ম্ছোগ-দ্গে-বা'ই-'ব্যুং-গ্নাস ১৭৩৩ খ্রিষ্টাব্দে ভূটানের পারো শহরে জন্মগ্রহণ করেন। অষ্টম তা'ই-সি-তু ছোস-ক্যি-'ব্যুং-গ্নাস নবম ঝ্বা-দ্মার-পা রূপে চিহ্নিত করেন। কিন্তু মাত্র আট বছর বয়সে তাঁর মৃত্যু হয়।
অরভিল গিবসন
অরভিল এইচ. গিবসন () (আগস্ট ২১, ১৮৫৬ - আগস্ট ২১, ১৯১৮) ছিলেন একজন মার্কিন লিউথিয়ার, যিনি ১৮৯৬ সালে কালামাজু, মিশিগানে গিবসন গিটার কোম্পানি প্রতিষ্ঠা করেন। তিনি গিটার, ম্যান্ডোলিন এবং অন্যান্য বাদ্যযন্ত্র্রের নির্মাতা।
গিবসন, ১৮৯৪ সালে কালামাজু, মিশিগানে নিজ বাড়িতে কর্মশালা শুরু করেন। কোনো আনুষ্ঠানিক প্রশিক্ষণ ব্যতীত তিনি ম্যান্ডোলিন এবং গিটারের সম্পূর্ণ নতুন একটি শৈলী সৃষ্টি করেন। তাঁর সৃষ্টি সম্পূর্ণ আলাদা থাকায়, তিনি নিজের নকশার একটি পেটেন্ট মঞ্জুর করেন।
গিবসন ১৮৫৬ সালে চাটিয়াউগাই, নিউ ইয়র্কে জন্ম নেন। বাবা জন ডব্লিও. এবং মা এমি নিকলস গিবসনের পাঁচ সন্তানের মধ্যে গিবসন কনিষ্ঠ। তিনি ১৯১৮ সালের ২১ আগস্ট ওগডেন্সবাগ্র, নিউ ইয়র্কে মৃত্যু বরণ করেন।
(৪) গিটার প্লেয়ার (পত্রিকা) ১৯৯৪-০১-০৯, ক্রিস গিল
'ফ্রিন-লাস-কুন-খ্যাব
'ফ্রিন-লাস-কুন-খ্যাব () (১৯৪৭-১৯৫০) তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর নবম ঝ্বা-দ্মার-পা ছিলেন।
তিব্বতী বৌদ্ধধর্মের কার্মা-ব্কা'-ব্র্গ্যুদ ধর্মীয় গোষ্ঠীর নবম ঝ্বা-দ্মার-পা 'ফ্রিন-লাস-কুন-খ্যাব ১৯৪৭ খ্রিষ্টাব্দে জন্মগ্রহণ করেন কিন্তু মাত্র তিন বছর বয়সে তাঁর মৃত্যু হয়।
হার্টব্লিড
হার্টব্লিড এপ্রিল ২০১৪-এ উদঘাটিত একটি সফট্ওয়্যার ত্রুটি যা ইন্টারনেট ব্যবস্থার নিরাপত্তাকে মারাত্মক হুমকির মুখে ফেলে দেয়। এই ত্রুটি ওপেন সোর্স ক্রিপটোগ্রাফি লাইব্রেরি তথা ‘ওপেনএসএসএল’ নামীয় সফটওয়্যার-এর ত্রুটি, যা কি-না তথ্যপ্রযুক্তির ক্ষেত্রে নিরাপত্তর জন্য ব্যবহৃত হয়। ওপেনএসএসএল নামের সফটওয়্যারটি পৃথিবীর বেশীরভাগ তথ্যতীর্থে (ওয়েবসাইট) তথ্য আদান-প্রদানের নিরাপত্তার জন্য ব্যবহার করা হয়। যে ত্রুটি বা বাগটি উদঘাটিত হয়েছে তার সুযোগ নিয়ে অসাধু বিশেষজ্ঞরা ইন্টারনেট ব্যবস্থায় অজান্তে ঢুকে এবং তথ্য হাতিয়ে নিতে সক্ষম ছিল। এই ত্রুটি বা দুর্বলতাকে CVE-2014-0160 সংকেত দ্বারা চিহ্নিত করা হয়েছে। প্রোগ্রামিং ত্রুটির কারণে এই দুর্বলতা সৃষ্টি হয়েছে। দীর্ঘ কাল অনুদ্ঘাটিত থাকায় এই দুর্বলতার সুযোগ নিয়ে শব্দচাবি (পাসওয়ার্ড) সহ বিভিন্ন গুরুত্বপূর্ণ তথ্য হাতিয়ে নেয়া হয়েছে বলে আশংকা করা হচ্ছে।
সফট্‌ওয়্যারের এই দুর্বলতা সারানো হয়েছে এবং সফট্‌ওয়্যারের শুদ্ধ প্রস্থ OpenSSL 1.0.1g ৭ এপিল ২০১৪ তারিখে অবমুক্ত করা হয়েছে। তবে যারা এখনো OpenSSL 1.0.1 (1.0.1f সহ) প্রস্থ ব্যবহার করছে তাদের কম্পিউটার ব্যবস্থা এখনো ঝুঁকিগ্রস্ত রয়ে গেছে। OpenSSL 1.0.1 প্রস্থটি ১৪ মার্চ ২০১২ তারিখে অবমুক্ত করা হয়েছিল।
গিবসন গিটার কর্পোরেশন
গিবসন গিটার কর্পোরেশন (ইংরেজি: Gibson Guitar Corporation) আমেরিকার ন্যাশভিল, টেনেসি ভিত্তিক গিটার ও অন্যান্য যন্ত্রের নির্মাণকারী প্রতিষ্ঠান। অরভিল গিবসন ১৯০২ সালে ম্যান্ডোলিন পরিবারের যন্ত্রপাতি নির্মাণের জন্যে "গিবসন ম্যান্ডোলিন-গিটার উৎপাদন কোম্পানি, লিমিটেড" নামে কালামাজু, মিশিগানে এই কোম্পানি প্রতিষ্ঠা করেন।
নিচে গিবসন যন্ত্র উত্পাদনে ব্যবহৃত কিছু সুবিধা এবং প্রতিষ্ঠানের উল্লেখ রয়েছে:
পৃথ্বীরাজ কাপুর
পৃথ্বীরাজ কাপুর () (৩ নভেম্বর, ১৯০১ – ২৯ মে ১৯৭২) ছিলেন ভারতীয় থিয়েটার এবং হিন্দি সিনেমা শিল্পের অগ্রদূত। তিনি হিন্দি চলচ্চিত্রের নির্বাক যুগে অভিনয়ের মাধ্যমে তার কর্মজীবন শুরু করেছিলেন। এছাড়াও তিনি ভারতীয় গণনাট্য সংঘের প্রতিষ্ঠাতা সদস্য এবং ১৯৪৪ সালে মুম্বাই অঞ্চলের চলমান থিয়েটার কোম্পানি পৃথ্বী থিয়েটার প্রতিষ্ঠা করেছিলেন।
তিনি হিন্দি চলচ্চিত্রের কাপুর পরিবারের পিতৃব্য ছিলেন, যেই পরিবারটি চার প্রজন্ম যাবত হিন্দি চলচ্চিত্র শিল্পের অভিনয়ে গুরুত্বপূর্ণ ভূমিকা পালন করছে। ভারতীয় সরকার ভারতীয় চলচ্চিত্রে অবদানের জন্য তাকে ১৯৬৯ সালে পদ্মভূষণ এবং ১৯৭১ সালে দাদাসাহেব ফালকে পুরস্কার প্রদান করেন।
কাপুর ৩ নভেম্বর ১৯০৬ সালে ব্রিটিশ ভারতে পাঞ্জাব প্রদেশের সামুন্দ্রিতে একটি পাঞ্জাবি হিন্দু পরিবারে জন্মগ্রহণ করেন।
অবসর গ্রহণের পর, পৃথ্বীরাজ পৃথ্বী ঝোপরা নামের একটি কুটির তৈরি করেন, সেটি জুহু সৈকতের কাছাকাছি ছিল। সম্পত্তিটি ছিলো লিজ নেয়া, যেটি শশি কাপুর কিনেছিলেন, এবং পরে একটি ছোট, পরীক্ষামূলক পৃথ্বী থিয়েটারে রূপান্তরিত হয়েছিল। পৃথ্বীরাজ এবং রামসরণি উভয়েরই ক্যান্সার হয়েছিল এবং দুজনই এক পক্ষকালের মধ্যে মারা গেছিলেন, পৃথ্বীরাজ ২৯ মে ১৯৭২ মারা যান এবং ১৪ জুন তার স্ত্রী তাঁকে অনুসরণ করেন।
২০১৪-এ আন্তর্জাতিক ক্রিকেট
২০১৪ মৌসুমের আন্তর্জাতিক ক্রিকেট () খেলা ও প্রতিযোগিতাসমূহ মে, ২০১৪ থেকে সেপ্টেম্বর, ২০১৪ সাল পর্যন্ত চলে। আয়ারল্যান্ড দল পাকিস্তানের লাহোরে তিনটি একদিনের আন্তর্জাতিকে অংশগ্রহণের পূর্ব নির্ধারিত সিদ্ধান্তটি জিন্নাহ আন্তর্জাতিক বিমানবন্দরে আক্রমণজনিত কারণে বাতিল করে।
মৌসুমের শুরুতে নিম্নবর্ণিত দলীয় র‌্যাঙ্কিং ছিল:
গিবসন (দ্ব্যর্থতা নিরসন)
গিবসন একটি গিটার কর্পোরেশন।
গিবসন আরও উল্লেখ করতে পারে:
নিও প্রাইম
নিও প্রাইম (পূর্বে নিও ক্রিকেট নামে পরিচিত) ক্রীড়া বিনোদন বিষয়ক একটি চ্যানেল। চ্যানেলটি মূলত সহোদর চ্যানেল নিও স্পোর্টস + এর সাথে নিও স্পোর্টস হিসেবে চালু করা হয়েছিল। এই চ্যানেলটি ক্রিকেট নিবেদিত হিসেবে পুনরায় নিও ক্রিকেট নাম নিয়ে ২০০৮ সালের ২ এপ্রিল চালু করা হয়। এটি নিম্বাস কমিউনিকেশনস লিমিটেড এর একটি অংশ এবং মুম্বাই, ভারতে এর সদর দফতর অবস্থিত। চ্যানেলটি বিশ্বের প্রায় ৩০টির মত দেশে সম্প্রচারিত হয়ে থাকে। নিম্বাস বাংলাদেশে অনুষ্ঠিতব্য সকল আন্তর্জাতিক ক্রিকেট খেলা একচেটিয়া সম্প্রচারের অধিকার রয়েছে।
নিও স্পোর্টস
নিও স্পোর্টস হল একটি ভারতীয় পরিশোধযোগ্য ক্রিড়াভিত্তিক টেলিভিশন কেবল নেটওয়ার্ক, যা নিম্বাস কমুনিকেশন এর আওতাধীন ক্রিড়াভিত্তিক অনুষ্ঠানমালা সম্প্রচার করে থাকে। চ্যানেলটি ২০০৬ সালের ১লা অক্টোবর তারিখে চালু করা হয়।
গিবসন কোড
গিবসন কোড ইউনাইটেড স্টেটস আর্মির উপকূলীয় আর্টিলারি ম্যানলি বি. গিবসন কর্তৃক উদ্ভাবিত একটি নির্মিত ভাষা, যা ০-৯ পর্যন্ত সংখ্যা ব্যবহারের মাধ্যমে সংখ্যার সাথে শব্দ প্রতিস্থাপন করে।
রিন-ছেন-ত্শুল-খ্রিম্স
রিন-ছেন-ত্শুল-খ্রিম্স () (১২৯৭-১৩৬৮) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি কালচক্র সম্বন্ধে পন্ডিত ছিলেন।
রিন-ছেন-ত্শুল-খ্রিম্স ১২৯৭ খ্রিষ্টাব্দে তিব্বতের ব্যাং-র্দ্জিং () নামক স্থানে জন্মগ্রহণ করেন। তিনি আট বছর বয়সে গ্নাস-র্ন্যিং () বৌদ্ধবিহারে দীক্ষা নেন এবং প্রজ্ঞাপারমিতা ও অভিধর্ম সম্বন্ধে শিক্ষালাভ করেন। এরপর তিনি ঝ্বা-লু বৌদ্ধবিহারে বু-স্তোন-রিন-ছেন-গ্রুব নামক বিখ্যাত পন্ডিতের নিকট বোধিসত্ত্বচর্যাবতার ও হেবজ্র তন্ত্র সম্বন্ধে এবং ম্ত্শুর-ফু () বৌদ্ধবিহারে প্রথম ঝ্বা-দ্মার-পা গ্রাগ্স-পা-সেং-গের নিকট নারো পার ছয় যোগ ও দোঁহা সম্বন্ধে অধ্যয়ন করেন। তৃতীয় র্গ্যাল-বা-কার্মা-পা রাং-'ব্যুং-র্দো-র্জে তাঁকে হেবজ্র তন্ত্র সম্বন্ধে এবং সা-স্ক্যা বৌদ্ধবিহারে 'জিগ্স-মেদ-গ্রাগ্স-পা () প্রজ্ঞাপারমিতা ও অভিধর্ম সম্বন্ধে শিক্ষাদান করেন। জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের নিকট কুড়ি বছর ধরে তিনি কালচক্র ও বিমলপ্রভা টীকাভাষ্য, বিনয়, মধ্যমক, প্রজ্ঞাপারমিতা, অভিধর্ম এবং গুর-ব্র্তাগ-সাম-গ্সুম () ও সেম্স-'গ্রেল-স্কোর-গ্সুম () নামক দুইটি তিব্বতী পুঁথি সম্বন্ধে অধ্যয়ন করেন। ‎কুন-স্পাংস-ছোস-গ্রাগ্স-দ্পাল-ব্জাং, ‎সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান, ‎ফ্যোগ্স-লাস-র্নাম-র্গ্যাল ও ‎জো-নাং-লো-ত্সা-বা-ব্লো-গ্রোস-দ্পাল নামক দোল-পো-পা-শেস-রাব-র্গ্যাল-ম্ত্শানের অন্যতম প্রধান শিষ্যদের নিকট তিনি কালচক্র ও বিমলপ্রভা টীকাভাষ্য, পরমার্থসেবা, সেকোদ্দেশ প্রভৃতি বিষয় সম্বন্ধে অধ্যয়ন করেন। আটান্ন বছর বয়সে তিনি স্তোদ-লুং-র্নাম-র্গ্যাল () বৌদ্ধবিহারের প্রধান নির্বাচিত হন ও এই বিহারে তিনি মৈত্রেয় বুদ্ধের একটি বিশালাকার স্বর্ণখচিত চিত্র নির্মাণ করান। তিনি এই বিহারে ও গুং-থাং বৌদ্ধবিহারে কালচক্র ও বিমলপ্রভা টীকাভাষ্য সম্বন্ধে শিক্ষাদান করেন।
থাং-পো-ছে-কুন-দ্গা'-'বুম
থাং-পো-ছে-কুন-দ্গা'-'বুম () (১৩৩১-১৪০২) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি কালচক্র সম্বন্ধে পন্ডিত ছিলেন।
থাং-পো-ছে-কুন-দ্গা'-'বুম ১৩৩১ খ্রিষ্টাব্দে তিব্বতের গ্লিং অঞ্চলে জন্মগ্রহণ করেন। তিনি সাত বছর বয়সে গ্সাং-ফু () বৌদ্ধবিহারে দীক্ষা নেন এবং বারো বছর বয়সে গুং-থাং-ছোস-খোর-গ্লিং () বৌদ্ধবিহারে চার বছর দোন-গ্রুব-দ্পাল () নামক পন্ডিতের নিকট শিক্ষালাভ করেন। এরপর তিনি সা-স্ক্যা বৌদ্ধবিহারে 'জাম-দ্ব্যাংস-গ্রাগ্স-পা () নামক পন্ডিতের নিকট প্রজ্ঞাপারমিতা ও অভিধর্ম সম্বন্ধে এবং খা'উ মঠে য়ে-শেস-দ্পাল () নামক পন্ডিতের নিকট বজ্রপঞ্জরতন্ত্র, সম্পুততন্ত্র, হেবজ্র তন্ত্র, নারো পার ছয় যোগ ও নিগুমার ছয় যোগ সম্বন্ধে অধ্যয়ন করেন। জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের নিকট তিনি কালচক্র, বজ্রভৈরব সাধনপদ্ধতি, প্রজ্ঞাপারমিতা, অভিধর্ম এবং গুর-ব্র্তাগ-সাম-গ্সুম () এবং সেম্স-'গ্রেল-স্কোর-গ্সুম () নামক দুইটি তিব্বতী পুঁথি সম্বন্ধে অধ্যয়ন করেন। আটচল্লিশ বছর বয়সে তিনি র্তা-নাগ () বৌদ্ধবিহারের প্রধান নির্বাচিত হন এবং ছয় বছর ঐ বিহারে বিমলপ্রভা টীকাভাষ্য সম্বন্ধে শিক্ষাদান করেন। পঞ্চান্ন বছর বয়সে তিনি ইয়ার্লুং উপত্যকায় এক বিহারের প্রধান নির্বাচিত হন।
সম্পাদক (দ্ব্যর্থতা নিরসন)
সম্পাদক একজন ব্যক্তি যিনি নথি পরিবর্তন বা সম্পাদনা করে থাকেন।
সম্পাদকআরও উল্লেখ করতে পারে:
থাং-পো-ছুং-বা-ব্লো-গ্রোস-দ্পাল
থাং-পো-ছুং-বা-ব্লো-গ্রোস-দ্পাল () (১৩১৩-১৩৯১) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি কালচক্র সম্বন্ধে পন্ডিত ছিলেন।
থাং-পো-ছুং-বা-ব্লো-গ্রোস-দ্পাল ১৩১৩ খ্রিষ্টাব্দে মধ্য তিব্বতে জন্মগ্রহণ করেন। তিনি ছয় বছর বয়সে স্তোদ-লুং-র্নাম-র্গ্যাল () বৌদ্ধবিহারে দীক্ষা নেন এবং বোধিসত্ত্বচর্যাবতার সম্বন্ধে শিক্ষালাভ করেন। তিনি মধ্য তিব্বতের ব্রাগ-রাম (), খ্রো-ফু (), রা-লুং(), ম্ত্শুর-ফু () সা-স্ক্যা বৌদ্ধবিহার প্রভৃতি বৌদ্ধবিহারে বিভিন্ন বিশজয়ে যাত্রা করেন। জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের নিকট ভিক্ষুর শপথ গ্রহণ করেন ও কালচক্র সম্বন্ধে শিক্ষালাভ করেন। ‎কুন-স্পাংস-ছোস-গ্রাগ্স-দ্পাল-ব্জাং, ‎সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান, ‎ফ্যোগ্স-লাস-র্নাম-র্গ্যাল ও ‎জো-নাং-লো-ত্সা-বা-ব্লো-গ্রোস-দ্পাল নামক দোল-পো-পা-শেস-রাব-র্গ্যাল-ম্ত্শানের শিষ্যরা তাঁর অন্যতম শিক্ষক ছিলেন। পরবর্তীকালে তিনি স্তোদ-লুং-র্নাম-র্গ্যাল () বৌদ্ধবিহারের প্রধানের পদে নির্বাচিত করেন।
ব্সোদ-নাম্স-ব্জাং-পো
ব্সোদ-নাম্স-ব্জাং-পো () (১৩৪১-১৪৩৩) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি কালচক্র সম্বন্ধে পন্ডিত ছিলেন।
রিন-ছেন-ত্শুল-খ্রিম্স ১৩৪১ খ্রিষ্টাব্দে তিব্বতের ক্যের-ফু () অঞ্চলে জন্মগ্রহণ করেন। তিনি ১৩৫৮ খ্রিষ্টাব্দে লাসা শহরে য়োন-তান-র্গ্যা-ম্ত্শো নামক পন্ডিতের নিকট দীক্ষালাভ করেন। তাঁর উল্লেখযোগ্য শিক্ষক ছিলেন দোল-পো-পা-শেস-রাব-র্গ্যাল-ম্ত্শান, ন্যা-দ্বোন-কুন-দ্গা'-দ্পাল, ‎সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান, ‎ফ্যোগ্স-লাস-র্নাম-র্গ্যাল, বু-স্তোন-রিন-ছেন-গ্রুব, র্গ্যাল-স্রাস-থোগ্স-মেদ-দ্পাল-ব্জাং-পো ও সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন ব্লা-মা-দাম-পা-ব্সোদ-নাম্স-র্গ্যাল-ম্ত্শান। ১৩৯২ খ্রিষ্টাব্দ থেকে পরবর্তী এগারো বছর তিনি খাম্স অঞ্চলে ল্হা-স্গাং () বৌদ্ধবিহারে শিক্ষকতা করেন এবং তেষট্টি বছর বয়সে ম্ত্শাল-মিন () বৌদ্ধবিহারের প্রধান নির্বাচিত হন। তাঁর উল্লেখযোগ্য ছাত্র ছিলেন রোং-স্তোন-শেস-ব্যা-কুন-রিগ ও কার্মা-ব্কা'-ব্র্গ্যুদ ধর্মীয় গোষ্ঠীর ষষ্ঠ র্গ্যাল-বা-কার্মা-পা ম্থোং-বা-দোন-ল্দান
ঝাং-স্তোন-র্গ্যা-বো-ব্সোদ-নাম্স-গ্রাগ্স-পা
ঝাং-স্তোন-র্গ্যা-বো-ব্সোদ-নাম্স-গ্রাগ্স-পা () (১২৯২-১৩৭০) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি কালচক্র সম্বন্ধে পন্ডিত ছিলেন।
ঝাং-স্তোন-র্গ্যা-বো-ব্সোদ-নাম্স-গ্রাগ্স-পা ১২৯২ খ্রিষ্টাব্দে মধ্য তিব্বতের স্ক্যি-শোদ () অঞ্চলে জন্মগ্রহণ করেন। তিনি লাসা শহরে গ্ঝোন-নু-দ্পাল () নামক বৌদ্ধ ভিক্ষুর নিকট দীক্ষা নেন ও ম্ত্শাল-গুং-থাং () বৌদ্ধবিহারে ব্ক্রা-শিস-সেং-গে () নামক পন্ডিতের নিকট প্রজ্ঞাপারমিতা ও অভিধর্ম সম্বন্ধে অধ্যয়ন করেন। তিনি চৌদ্দ বছর বয়সে ভারতীয় পন্ডিত কৃষ্ণের নিকট সংস্কৃত ব্যাকরণ শিক্ষা নেন। বাইশ বছর ব্যসে সা-স্ক্যা বৌদ্ধবিহারের প্রধান 'জিগ্স-মেদ-গ্রাগ্স-পা () তাঁকে ভিক্ষুর শপথ দান করেন এবং বিনয়, প্রজ্ঞাপারমিতা ও অভিধর্ম সম্বন্ধে শিক্ষা দেন। পঁয়ত্রিশ বছর বয়স থেকে শুরু করে পরবর্তী আঠাশ বছরের জন্য তিনি জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের নিকট কালচক্র, নারো পার ছয় যোগ, নিগুমার ছয় যোগ গুর-ব্র্তাগ-সাম-গ্সুম () ও সেম্স-'গ্রেল-স্কোর-গ্সুম () নামক দুইটি তিব্বতী পুঁথি সম্বন্ধে শিক্ষালাভ করেন। চৌষট্টি বছর বয়সে তিনি দ্পাল-স্তেং () বৌদ্ধবিহারের প্রধান হিসাবে নির্বাচিত হন। তিনি ঐ বিহারে দোল-পো-পা-শেস-রাব-র্গ্যাল-ম্ত্শানের একটি বিশালাকার স্বর্ণাভ চিত্র নির্মাণ করান এবং পনেরো বছর ধরে কালচক্র ও বিমলপ্রভা টীকাভাষ্য সম্বন্ধে শিক্ষাদান করেন।
হেনরি ডিওলফ স্মিথ
হেনরি ডিওলফ স্মিথ একজন মার্কিন পদার্থবিজ্ঞানী।
স্মিথ ১৮৯৮ সালের ১ মে নিউ ইয়র্কে জন্মগ্রহণ করেন। তিনি প্রিন্সটন বিশ্ববিদ্যালয় থেকে ১৯১৮ সালে গ্র্যাজুয়েট হন। তিনি প্রিন্সটন বিশ্ববিদ্যালয় এর পদার্থবিজ্ঞান থেকে ১৯২০ সালে মাস্তার্স এবং ১৯২১ সালে পিএইচডি ডিগ্রি অর্জন করেন। তিনি ১৯২৩ সালে কেমব্রিজ বিশ্ববিদ্যালয় এর ক্যাভেন্ডিশ ল্যাবরেটরি থেকে দ্বিতীয় পিএইচডি ডিগ্রি লাভ করেন। তিনি প্রিন্সটন বিশ্ববিদ্যালয় এর পদার্থবিজ্ঞান বিভাগে ১৯২৪ সালে ইন্সট্রাক্টর হিসেবে যোগদান করেন। তিনি ১৯২৫ সালে সহকারী অধ্যাপক, ১৯২৯ সালে সহযোগী অধ্যাপক এবং ১৯৩৬ সালে পূর্ণ অধ্যাপক পদে উন্নীত হন। তিনি ১৯৩৫ থেকে ১৯৪৯ সাল পর্যন্ত এই বিভাগের চেয়ারম্যানের দায়িত্ব পালন করেন।
চার্লস ফেলপস স্মিথ
চার্লস ফেলপস স্মিথ একজন মার্কিন রসায়নবিজ্ঞানী।
স্মিথ ১৮৯৫ সালের ১০ ফেব্রুয়ারি নিউ ইয়র্কে জন্মগ্রহণ করেন। তিনি প্রিন্সটন বিশ্ববিদ্যালয় থেকে ১৯১৬ সালে ব্যাচেলর অব আর্টস এবং ১৯১৭ সালে মাস্টার অব আর্টস ডিগ্রি লাভ করেন। তিনি ১৯২১ সালে হার্ভার্ড বিশ্ববিদ্যালয় থেকে রসায়নে পিএইচডি ডিগ্রি লাভ করেন। তিনি প্রিন্সটন বিশ্ববিদ্যালয় এ ১৯২০ সালে ইন্সট্রাক্টর হিসেবে নিযুক্ত হন। তিনি ১৯২৩ সালে সহকারী অধ্যাপক, ১৯২৭ সালে সহযোগী অধ্যাপক এবং ১৯৩৮ সালে পূর্ণ অধ্যাপক পদে উন্নীত হন। তিনি ১৯৬৩ সালে প্রিন্সটন বিশ্ববিদ্যালয় থেকে অবসর গ্রহণ করেন।
পিটিভি হোম
পিটিভি হোম অথবা পিটিভি হল পাকিস্তান টেলিভিশন করপোরেশন এর টেলিভিশন চ্যানেল এবং পাকিস্তানে টেরিস্টরাল টেলিভিশন নেটওয়ার্ক এর মাধ্যমে বহুল ব্যবহৃত চ্যানেল। এছাড়াও চ্যানেলটি বিশ্বব্যাপী উপগ্রহ মাধ্যমে দেখা যায়। চ্যানেলটি দেশটির জাতীয়ভাবে সবচেয়ে বেশী দর্শকসংখ্যা রয়েছে। চ্যানেলটি টেরিসট্রায়াল স্যাটেলাইট এর মাধ্যমে বিভিন্ন অনুষ্ঠানমালা সম্প্রচারিত করে থাকে; উদাহরণস্বরূপ; পাকিস্তানের ক্রিকেট ম্যাচ এবং অন্যান্য পেশাদার ক্রীড়া অনুষ্ঠান সরাসরি দেখান হয়ে থাকে।
সুম-পা-লো-ত্সা-বা-দার-মা-য়োন-তান
সুম-পা-লো-ত্সা-বা-দার-মা-য়োন-তান () দ্বাদশ শতাব্দীর একজন তিব্বতী অনুবাদক ছিলেন।
সুম-পা-লো-ত্সা-বা-দার-মা-য়োন-তান ইয়ার্লুং নদীত দক্ষিণ তীরে অবস্থিত রোং নামক স্থানে জন্মগ্রহণ করেন। তিনি নেপাল যাত্রা করে জয়সেন নামক এক পন্ডিতের সাথে ডাকার্ণব তন্ত্র সরহ পার টীকাভাষ্যগুলি অনুবাদ করেন। তিনি সা-স্ক্যা ধর্মসম্প্রদায়ের পঞ্চম সা-স্ক্যা-খ্রি-'দ্জিন গ্রাগ্স-পা-র্গ্যাল-ম্ত্শানের শিক্ষক ছিলেন। র্গুদ-স্দে-কুন-ব্তুস () গ্রন্থানুসারে তিনি গ্রাগ্স-পা-র্গ্যাল-ম্ত্শানকে ডাকার্ণব তন্ত্র সম্বন্ধে শিক্ষাদান করেন।
পিটিভি নিউজ
পিটিভি নিউজ (পূর্বে পিটিভি ওয়ার্ল্ড) হল পাকিস্তানের ২৪ ঘন্টাভিত্তিক রাষ্ট্রীয় সংবাদ চ্যানেল। এটা বিশ্বব্যাপী পাকিস্তানি সম্প্রদায় থেকে ইংরেজি এবং উর্দু এ খবর প্রদান করে থাকে। এছাড়াও চ্যানেলটি আরবি, সিন্ধি, পুশতু, কাশ্মীরি, এবং অন্যান্য বিভিন্ন আঞ্চলিক ভাষায় সংবাদ প্রচার করে থাকে। পাকিস্তানের একমাত্র সরকারি সংবাদ চ্যানেল হিসাবে বর্তমান এটি সরকারের দিকে সাধারণত অনুকূল রিপোর্ট করার কারনে অনেকেই এটিকে অন্যায্য সংবাদ প্রতিবেদক চ্যানেল হিসেবে সমালোচনা করে থাকেন।
২০০৭ সাল পর্যন্ত, পিটিভি নিউজ পিটিভি ওয়ার্ল্ড নামে পরিচিত ছিল।
অস্ট্রেলিয়া জাতীয় ফুটবল দল
অস্ট্রেলিয়া জাতীয় ফুটবল দল হচ্ছে আন্তর্জাতিক ফুটবলে অস্ট্রেলিয়ার প্রতিনিধি। এই দলটিকে নিয়ন্ত্রণে করে ফুটবল ফেডারেশন অস্ট্রেলিয়া (এফএফএ) যা বর্তমানে এশিয়ান ফুটবল কনফেডারেশন এর সদস্য। এই দলকে অফিসিয়ালভাবে "সকারুজ" নামে ডাকা হয়।
অস্ট্রেলিয়া ৪ বারের ওএফসি নেশনস কাপ জয়ী এবং ২০০৬ সালে এএফসি কর্তৃক নির্বাচিত এশিয়ার সেরা ফুটবল দল। এই দল তিনবার ১৯৭৪, ২০০৬ এবং ২০১০ সালে ফিফা ফুটবল বিশ্বকাপে অস্ট্রেলিয়াকে প্রতিনিধিত্ব করেছে। এই দলটি ২০১৪ ফিফা বিশ্বকাপের চূড়ান্ত পর্বে খেলার যোগ্যতা অর্জন করেছে।
কিথ মিলার
কিথ রস মিলার, এএম, এমবিই, (; জন্ম: ২৮ নভেম্বর, ১৯১৯ - মৃত্যু: ১১ অক্টোবর, ২০০৪) ভিক্টোরিয়া প্রদেশের সানশাইন এলাকায় জন্মগ্রহণকারী অস্ট্রেলিয়ার বিখ্যাত ক্রিকেটার ছিলেন। তাঁকে অস্ট্রেলিয়ার ক্রিকেটের ইতিহাসে সর্বকালের সেরা অল-রাউন্ডারদের একজন হিসেবে গণ্য করা হয়ে থাকে। তিনি দর্শক পরিপূর্ণ অবস্থায় থাকতে পছন্দ করতেন। এছাড়াও তিনি রাজকীয় অস্ট্রেলীয় বিমানবাহিনীর পাইলটরূপে দ্বিতীয় বিশ্বযুদ্ধ চলাকালীন সময়ে কর্মরত ছিলেন।
ডেইলি মেইলের ইংরেজ ক্রীড়া সাংবাদিক ইয়ান ওলড্রিজ মিলারকে "ক্রিকেটের সোনার ছেলে" নামে ডাকতেন যা তাঁর নাজেট ডাকনামের সাথে যুৎসই ছিল। তিনি ক্রিকেটারদের চেয়েও অধিক ছিলেন। ক্রিকেটের চেয়েও জীবন অধিক - এ চিন্তাধারাকে বাস্তবায়িত করতে সচেষ্ট ছিলেন।
১৯৪২ সালে ঐ সময়ের সর্বোচ্চ ক্রীড়া প্রতিযোগিতা হিসেবে ভিক্টোরিয়া ফুটবল লীগে সেন্ট কিল্ডার পক্ষে খেলার জন্য ভবিষ্যতের অপরাজেয় দলীয় সঙ্গী স্যাম লক্সটনের আগমন ঘটে। কিন্তু, দ্বিতীয় বিশ্বযুদ্ধের ফলে লক্সটন ও মিলারের মধ্যকার সেন্ট কিল্ডায় গড়ে উঠা বন্ধুত্বপূর্ণ সম্পর্ক ভেঙ্গে যায়। ইংল্যান্ডে যুদ্ধবিমানের পাইলট হিসেবে নিযুক্তির পূর্বে তাঁকে দক্ষিণ অস্ট্রেলিয়ায় প্রশিক্ষণের জন্য প্রেরণ করা হয়। অন্যদিকে লক্সটনকে মেলবোর্নের সংরক্ষিত বাহিনীতে রাখা হয়। এরফলে ছুটিপ্রাপ্তি সাপেক্ষে লক্সটন ফুটবলের দিকে মনোনিবেশ ঘটাতে পেরেছিলেন।
অপরাজেয় দলের অন্যতম সদস্য ছিলেন মিলার। ১৯৫৬ সালে টেস্ট ক্রিকেট থেকে অবসর নেয়ার সময় ক্রিকেটের ইতিহাসে তিনি সেরা অল-রাউন্ডারের মর্যাদা পান। ৫৫ টেস্টে অংশ নেয়া মিলারের অল-রাউন্ড নৈপুণ্য চমকপ্রদ ছিল যা পরবর্তী যুগে ভেঙ্গ যায়। ঐ সময়ে দ্বিতীয় ব্যক্তি হিসেবে ছিলেন উইলফ্রেড রোডস, যিনি তাঁর চেয়ে ৬৬৩ ও ৪৩ উইকেট পিছনে ছিলেন। প্রায়শঃই তিনি সম্মুখ সারিতে ব্যাটিং করতেন, বিশেষ করে তিন নম্বরে। বলকে ক্ষিপ্রতার সাথে মোকাবেলা করতেন। সোজা ছক্কা মেরেছেন সিডনি ক্রিকেট গ্রাউন্ডে যা ভাস্বর হয়ে আছে।
বৈচিত্রপূর্ণ বোলিংয়ের জন্যও মিলার সুখ্যাতি অর্জন করেছেন। তাঁর বোলিং নৈপুণ্যে ব্যাটসম্যানেরা বিভ্রান্ত হতেন। স্লো ডেলিভারতে প্রায়শঃই তাঁকে রান-আপ ঠিক করে নিতে হতো। অনেক সময় স্বল্প দূরত্ব থেকেই দ্রুত বোলিং করতেন। এছাড়াও তিনি উঁচুমানের ফিল্ডার ছিলেন এবং স্লিপ অবস্থানে থেকে ক্যাচ লুফতেন। মিলার জয়ের চেয়ে প্রতিদ্বন্দ্বিতাকেই অধিক ভালোবাসতেন। দলনেতা ও পরবর্তীকালে জাতীয় দল নির্বাচক ডোনাল্ড ব্র্যাডম্যানের বিপরীতমুখী ছিলেন তিনি।
ক্রিকেটের বাইরে অস্ট্রেলীয় ফুটবলেও সফলকাম ছিলেন তিনি। তিনি সেন্ট কিল্ডা ফুটবল ক্লাবের হয়ে খেলেছেন ও অস্ট্রেলীয় রুলস ফুটবলে আন্তঃরাজ্যের খেলায় ভিক্টোরিয়া রাজ্যদলের প্রতিনিধিত্ব করেন। সেন্ট কিল্ডার হয়ে ৫০ খেলায় অংশগ্রহণকারী মিলার ১৯৪১ সালে কিকের মাধ্যমেই নর্থ মেলবোর্নের বিপক্ষে অনুষ্ঠিত একটি খেলায় ৮ গোল করেছিলেন।
অস্ট্রেলীয় ক্রিকেট হল অব ফেমে অন্তর্ভুক্ত প্রথম দশজন সদস্যের একজনরূপে অধিষ্ঠিত হন মিলার। ২০০০ সালে ক্রিকেট অস্ট্রেলিয়া প্রণীত শতাব্দীর সেরা অস্ট্রেলীয় ক্রিকেট বোর্ড দলে তাঁকে সহঃ অধিনায়কত্ব করে দল ঘোষণা করা হয়। ২০০৫ সালে ইসিবি ও ক্রিকেট অস্ট্রেলিয়া কর্তৃপক্ষ যৌথভাবে অ্যাশেজ সিরিজের জন্য নির্ধারিত "সিরিজের সেরা খেলোয়াড়ের" পরিবর্তে কম্পটন-মিলার পদক প্রবর্তন করে। বিখ্যাত ইংরেজ ক্রিকেটার ডেনিস কম্পটনের সাথে তাঁর সুগভীর বন্ধুত্বপূর্ণ সম্পর্ক এবং প্রতিপক্ষের ভূমিকাকে মর্যাদা দিতেই এ নামকরণ করা হয়েছে।
কম্পটন-মিলার পদক
কম্পটন-মিলার পদক ইংল্যান্ডে অনুষ্ঠিত ২০০৫ সালের অ্যাশেজ সিরিজের সেরা খেলোয়াড়ের পরিবর্তে প্রবর্তিত পুরস্কার। ইসিবি ও ক্রিকেট অস্ট্রেলিয়া কর্তৃপক্ষ যৌথভাবে অ্যাশেজ সিরিজের জন্য দুই মহান ক্রিকেটার - বিখ্যাত ইংরেজ ব্যাটসম্যান ডেনিস কম্পটন ও অস্ট্রেলিয়ার সেরা অল-রাউন্ডার কিথ মিলারের সাথে তাঁর বন্ধুত্বপূর্ণ সম্পর্ক এবং প্রতিপক্ষের ভূমিকাকে মর্যাদা দিতেই এ নামকরণ করে। ইংল্যান্ড এবং ওয়েলস ক্রিকেট বোর্ডের প্রধান নির্বাহী ডেভিড কোলিয়ারের মতে, ডেনিস কম্পটন যুদ্ধ-পরবর্তীকালে আদর্শ হয়ে রয়েছেন। তিনি জীবনের প্রতি ভালোবাসা ও প্রাণোচ্ছল জীবনে পরিপূর্ণ ছিলেন। তিনি তাঁর ধ্যান-ধারনা কিথ মিলারের সাথে ভাগাভাগি করতেন। তারা কেবলমাত্র চীরপ্রতিদ্বন্দ্বীই ছিলেন না, বরং ভালো বন্ধুও ছিলেন।
নতুন এ পদকটি ২০০৫ সালের অ্যাশেজ সিরিজের প্রথম টেস্ট শুরু হবার পূর্ব মুহুর্তে ঘোষিত হয়। কিথ মিলারের বিধবা পত্নী ম্যারি চালম্যান এবং কম্পটনের সন্তান রিচার্ড পুরস্কারের নামকরণের জন্য আমন্ত্রিত হন। ইংল্যান্ড ক্রিকেট দলের অধিনায়ক মাইকেল ভন এবং অস্ট্রেলিয়া ক্রিকেট দলের অধিনায়ক রিকি পন্টিং এ সময় উপস্থিত ছিলেন।
ফক্স মুভিজ প্রিমিয়াম
ফক্স মুভিজ প্রিমিয়াম হল ফক্স ইন্টারন্যাশনাল চ্যানেল মালিকানাধীন একটি এশিয়ান সিনেমার চ্যানেল যা ২১ শতক ফক্স এর অধীনস্থ একটি সহায়ক চ্যানেল হিসেবে সম্প্রচারিত হয়ে থাকে।
২০১২ সালের ১লা জানুয়ারী তারিখে, স্টার মুভিজ থেকে নতুন নাম পরিবর্তন করে ফক্স মুভিজ প্রিমিয়াম নাম রাখেন এবং হংকং ও নির্বাচিত এশিয়ান দক্ষিণপূর্ব দেশগূলোতে চ্যানেলটি পাওয়া যায়। ভারতে, চীন, ভিয়েতনাম, মধ্য প্রাচ্য, তাইওয়ান ও ফিলিপাইন (শুধুমাত্র এসডি), স্টার মুভিজ ব্র্যান্ড থাকবে।
নিম্নলিখিত অনুষ্ঠানমালা অতীতে এবং বর্তমান ফক্স মুভিজ প্রিমিয়াম চ্যানেলে দেখানো হয়েছে তার একটি তালিকা।
তুজুক ই তৈমুরী
তুজুক ই তৈমুরী (তথা ”মালফুযাত-ই তিমুরি” : ইং Malfuzat-i Timuri) সম্রাট তৈমুর রচিত আত্মজীবনীমূলক ঐতিহাসিক গ্রন্থ। সম্রাটের নির্দেশে তাঁরই নিকট থেকে প্রয়োজনীয় তথ্য-উপাত্ত নিয়ে বিজ্ঞ ও জ্ঞানী ব্যক্তিদের দিয়ে এই গ্রন্থ রচনা করা হয়েছিল। এই গ্রন্থে সম্রাটের সাত বছর বয়স থেকে জীবনের শেষ দিন পর্যন্ত বর্ণিত আছে। যেমন সর্বশেষে লেখা আছেঃ 
সম্রাট তৈমুরের-এর আমলে গ্রন্থটি চাগতাই তুর্কী ভাষায় রচিত। ইয়েমেন থেকে বইটি সংগ্রহের পর এটি ফার্সী ভাষায় অনুবাদ করেন আবু তালেব হোসেইনী। মোঘল সম্রাট শাহজাহানের আমলে এটি দ্বিতীয় দফা ফার্সিতে অনুবাদ করা হয়। এবার অনুবাদ করেন মোহাম্মদ আফজল বোখারী। এটি ইংরেজী ভাষায় অনুবাদ করেন চার্লস স্টুয়ার্ট।
ইংরেজী অনুবাদের প্রচ্ছদে লেখা আছে:
সোমলতা আচার্য্য চৌধুরী
সোমলতা আচার্য্য চৌধুরী (ইংরেজি:Somlata Acharyya Chowdhury) ভারতের পশ্চিমবঙ্গের একজন বাঙালি গায়িকা। তিনি টালিউড চলচ্চিত্রে নেপথ্য গায়িকা এবং এছাড়াও তার নিজের একক অ্যালবাম আছে। তিনি কলকাতার আশুতোষ কলেজে মনোবিজ্ঞান বিভাগে একজন গেস্ট লেকচারার হিসেবে শিক্ষকতা করছেন।
১১ই ফেব্রুয়ারি সোমলতা বাংলাদেশের একটি জমিদার পরিবারে জন্মগ্রহণ করেন। তার মায়ের পৈতৃক বাড়ি নোয়াখালী জেলায় ছিল। তার পিতা শ্যামল আচার্য্য চৌধুরী ময়মনসিংহের মুখার্জী জমিদার পরিবারের বংশধর। তিনি নয় বছর বয়স থেকে পণ্ডিত বিরেশ রায় এর অধীনে ভারতীয় শাস্ত্রীয় সঙ্গীতে প্রশিক্ষণ নেন।
গায়িকা হওয়া ছাড়াও তিনি একজন মনোবিদ।সোমলতা এবং তার ব্যান্ড সোমলতা এবং এসেস সঙ্গে মঞ্চে অনুষ্ঠান সঞ্চালনা করেন। সোমলতা ২০০৭ সালে "পারফেক্ট ওমেন" চলচ্চিত্রের জন্য তার প্রথম প্লেব্যাক করেছিলেন।
পিটিভি স্পোর্টস
পিটিভি স্পোর্টস হল ২৪ ঘন্টাব্যাপী সম্প্রচারিত পাকিস্তানের ক্রীড়া চ্যানেল যেটি পাকিস্তান টেলিভিসন কর্পোরেশন মালিকানাধীন এটি চ্যানেল। পিটিভি স্পোর্টস ২০১২ সালের ১৪ জানুয়ারি তারিখে চালু করা হয়েছিল। এটির পরিক্ষামুলক সম্প্রচার এশিয়া স্যাট নেটওয়ার্ক এর মাধ্যমে ২০১১ সালের ডিসেম্বর শুরে হয়েছিল। এটি একটি রাষ্ট্রীয় মালিকানাধীন চ্যানেল। পিটিভি স্পোর্টস এর জন্মলগ্ন থেকে শুরু করে আজ অবধি অনেকগুলো ক্রীড়া অনুষ্ঠান সম্প্রচার করেছে। এছাড়াও এটি ক্রিকেট, টেনিস, হকি এবং ফুটবল এর মত অনেক ক্রীড়া অনুষ্ঠান সম্প্রচারের অধিকার লাভ করেছে। পাকিস্তানে এই চ্যানেলটির দর্শকসংখ্যা অনেক বেশি এবং এটি এ্যান্টেনার মাধ্যমে দেখা যায়।
পিটিভি স্পোর্টস ২০১৬ সাল পর্যন্ত পাকিস্তানের সকল ক্রিকেট ম্যাচ সরাসরি দেখানোর অধিকার রয়েছে। এছাড়াও পিটিভি ২০১৬ সালের অলিম্পিক এবং ২০১৬ সাল পর্যন্ত আইসিসির প্রধান প্রতিযোগিতামলক খেলাগুলো সম্প্রচার করবে। পিটিভি স্পোর্টস এফআইএইচ নারী এবং পুরুষ উভয় সকল খেলার স্বত্ত্ব লাভ করেছে।
হার্ভার্ড স্কুল অব ইঞ্জিনিয়ারিং অ্যান্ড অ্যাপ্লায়েড সায়েন্সেস
হার্ভার্ড স্কুল অব ইঞ্জিনিয়ারিং অ্যান্ড অ্যাপ্লায়েড সায়েন্সেস হার্ভার্ড বিশ্ববিদ্যালয় এর ফ্যাকাল্টি অব আর্টস অ্যান্ড সায়েন্সেস এর একটি স্কুল, যেটি প্রকোউশল, ফলিত বিজ্ঞান ও প্রযুক্তিতে হার্ভার্ডের শিক্ষা ও গবেষণা প্রচেষ্টাকে যুক্ত করে।
হার্ভার্ডে প্রকৌশল ও ফলিত বিজ্ঞান এর সূচনা ঘটে ১৮৪৭ সালে লরেন্স সায়েন্টিফিক স্কুল প্রতিষ্ঠার মাধ্যমে। ২০০৭ সালের ফেব্রুয়ারিতে এর নাম পরিবর্তন করে রাখা হয় হার্ভার্ড স্কুল অব ইঞ্জিনিয়ারিং অ্যান্ড অ্যাপ্লায়েড সায়েন্সেস।
উপস্নাতকেরা কম্পিউটার বিজ্ঞান (ব্যাচেলর অব আর্টস এবং সেকেন্ডারি ফিল্ড হিসেবে), ইঞ্জিনিয়ারিং সায়েন্সেস (ব্যাচেলর অব আর্টস এবং ব্যাচেলর অব সায়েন্স, দুটিই এবিইটি দ্বারা অ্যাক্রেডিটেড) এবং ফলিত গণিতে (ব্যাচেলর অব আর্টস এবং সেকেন্ডারি ফিল্ড হিসেবে) ডিগ্রি নিতে পারে। 
উপস্নাতক পর্যায়ে এই ডিভিশনটি ফলিত গণিত, ফলিত পদার্থবিজ্ঞান, বায়োইঞ্জিনিয়ারিং, রাসায়নিক প্রকৌশল, কম্পিউটার বিজ্ঞান, তড়িৎ প্রকৌশল, পরিবেশ বিজ্ঞান ও প্রকৌশল, যন্ত্র প্রকৌশলে মাস্টার অব সায়েন্স, মাস্টার অব ইঞ্জিনিয়ারিং এবং পিএইচডি প্রদান করে।
ল্দান-মা-র্ত্সে-মাং
ল্দান-মা-র্ত্সে-মাং () (জন্ম- ৭৫০ খ্রিষ্টাব্দ) পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পন্ডিত ছিলেন।
ল্দান-মা-র্ত্সে-মাং তিব্বতের খাম্স অঞ্চলে ল্দান-মা নামক স্থানে জন্মগ্রহণ করেন। তিনি তিব্বতী লিপির সুন্দর নকশা তৈরী করেন এবং শান্তরক্ষিতের তত্ত্বাবধানে বিনয়, অভিধর্ম ও সূত্র বিষয়ক সংস্কৃত গ্রন্থগুলির তিব্বতীতে অনুবাদ করেন। তাঁর অন্যতম বিখ্যাত রচনাটির নাম ব্দে-গ্শেগ্স-'দুস-পা () যা পরবর্তীকালে ন্যাং-রাল-ন্যি-মা-'ওদ-জের খুঁজে বের করেন।
পিটিভি ন্যাশনাল
পিটিভি ন্যাশনাল হল ২৪ ঘন্টাব্যাপি পাকিস্তানের আঞ্চলিক ভাষায় সম্প্রচারিত স্যাটেলাইট চ্যানেল।
পিটিভি ন্যাশনাল পাকিস্তানের চারটির প্রদেশের মানুষের মধ্যে সততা এবং সাদৃশ্যর ধারণা তৈরি করতে অনন্য দৃষ্টি নিয়ে চ্যানেলটি গঠণ করা হয়। এটির দর্শকসংখ্যা শুধু পাকিস্তান জুড়ে নয় বরং সারা বিশ্বে এটা দেখা যায় এবং প্রশংসা লাভ করেছে। চ্যানেলটিতে "সরাসরি সম্প্রচারিত অনুষ্ঠান" গুলোতে দর্শকদের অংশগ্রহনের সুযোগ থাকে। ট্রান্সমিশন চারটি অংশে ভাগ করা উপস্থাপন করা হয়েছে এবং পাকিস্তানে সব আঞ্চলিক ভাষায় অগ্রগতি সাধন করা হয়েছে যেমন সিন্ধি, সারাইকি, পাঞ্জাবি, পশতু, এবং বলোছি।
জোসিয়াহ উইলার্ড গিবস
জোসিয়াহ উইলার্ড গিবস একজন মার্কিন বিজ্ঞানী যিনি পদার্থবিজ্ঞান, রসায়ন ও গণিতে তাত্ত্বিক অবদান রেখেছেন। গিবস মার্কিন যুক্তরাষ্ট্রের প্রকৌশলে প্রথম ডক্টরেট ডিগ্রির অধিকারী। তিনি ১৮৭১ থেকে তাঁর মৃত্যু পর্যন্ত ইয়েল বিশ্ববিদ্যালয়ের গাণিতিক পদার্থবিজ্ঞানের অধ্যাপক ছিলেন। গাণিতিক পদার্থবিজ্ঞানে তাঁর অবদানের জন্য তিনি ১৯০১ সালে রয়েল সোসাইটি থেকে কপলি পদক লাভ করেন।
গিবস ১৮৩৯ সালের ১১ ফেব্রুয়ারি জন্মগ্রহণ করেন। তিনি ১৮৫৪ সালে ইয়েল কলেজ এ ভর্তি হন এবং ১৮৫৮ সালে গ্র্যাজুয়েট হন। তিনি ১৮৬৩ সালে পিএইচডি ডিগ্রি লাভ করেন।
র্গ্যাল-বা'ই-ব্লো-গ্রোস
র্গ্যাল-বা'ই-ব্লো-গ্রোস () (জন্ম- ৮০০ খ্রিষ্টাব্দ) পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পন্ডিত ছিলেন।
ল্দান-মা-র্ত্সে-মাং তিব্বতে 'ব্রে পরিবারগোষ্টীতে জন্মগ্রহণ করেন। তিনি তিব্বত সম্রাট খ্রি-স্রোং-ল্দে-ব্ত্সানের প্রশাসনিক কর্মুচারী ছিলেন। তিনি ভারতে হুঙ্কার নামক এক বৌদ্ধ সাধকের নিকট দীক্ষা নেন। পরবর্তীকালে তিনি পদ্মসম্ভবের পঁচিশজন প্রধান শিষ্যের মধ্যে একজন হন।
লাং-গ্রো-দ্কোন-ম্ছোগ-'ব্যুং-গ্নাস
লাং-গ্রো-দ্কোন-ম্ছোগ-'ব্যুং-গ্নাস () পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পন্ডিত ছিলেন।
লাং-গ্রো-দ্কোন-ম্ছোগ-'ব্যুং-গ্নাস মধ্য তিব্বতের গ্যাস-রু-ব্যাং-র্তা-নাগ () নামক স্থানে জন্মগ্রহণ করেন। তিনি তিব্বত সম্রাট খ্রি-স্রোং-ল্দে-ব্ত্সানের একজন গুরুত্বপূর্ণ মন্ত্রী ছিলেন। পরবর্তীকালে তিনি পদ্মসম্ভবের শিষ্যত্ব গ্রহণ করেন।
পিটিভি গ্লোবাল
পিটিভি গ্লোবাল হল পাকিস্তান টেলিভিসন কর্পোরেশন দ্বারা সম্প্রচারিত একটি টিভি চ্যানেল এবং এছাড়াও ইউরোপ এবং মার্কিন যুক্তরাষ্ট্র প্রস্তাবিত চ্যানেল। এটির সম্প্রচারিত অনুষ্ঠানমালা পিটিভি হোম, পিটিভি ন্যাশনাল, পিটিভি নিউজ এবং অন্যান্য পিটিভি-রান নেটওয়ার্ক থেকে নির্বাচন করা হয়। ২০০৬ সালের এপ্রিল থেকে, পিটিভি গ্লোবাল মার্কিন ডিশ নেটওয়ার্ক এর মাধ্যমে পাওয়া যায়। পাকিস্তান টেলিভিশন কর্পোরেশন ব্র্যান্ড নামের এটি পাকিস্তান সরকারের কর্তৃক নিয়ন্ত্রিত হয়ে থাকে। যুক্তরাজ্য পিটিভি গ্লোবাল সম্পূর্ণ বিনামূল্যে স্কাই এর ৮১০ নং চ্যানেলে পাওয়া যায় এবং এছাড়াও মেনল্যান্ড ইউরোপে ইউটেল স্যাট ২৮এ তে পাওয়া যায়।
গুগল ক্যালেন্ডার
গুগল ক্যালেন্ডার, গুগল প্রস্তাবিত একটি মুক্ত সময়-ব্যবস্থাপনা ওয়েব অ্যাপ্লিকেশন। এপ্রিল ১৩, ২০০৬ সাল থেকে এটি ব্যবহারকারীদের জন্যে উন্মুক্ত বা সহজলভ্য করা হয়, এবং জুলাই, ২০০৯ সালে একে বেটা পর্যায়ে প্রস্থান করা হয়।
পুশ-আপ
পুশ আপ হল একটি অতি পরিচিত সরঞ্জামবিহীন শরীরচর্চা যেখানে প্রন পজিশন বা উপুড় হয়ে শুয়ে থাকা অবস্থায় দুই হাত বা বাহুর উপর ভর করে শরীর ওঠানামা করা হয়। প্রচলিত বাংলায় এটি বুক ডাউন নামে পরিচিত। পূর্বে একে ফ্লোর ডিপ নামে অভিহিত করা হত।
অতীতে এটির ওঠানামাকে "ফ্লোর ডিপ" বলা হত।
আমেরিকান ইংরেজী ভাষায় এই শব্দটি প্রথম আনুমানিক ১৯০৫ থেকে ১৯১০ সালের মধ্যবর্তী সময়ে ব্যবহৃত হয় এবং ব্রিটিশ ইংরেজীতে প্রেস-আপ নামে প্রথম ১৯২৮ সালে ব্যবহৃত হয়।
এই ব্যায়ামে মূলত বুক,বাহু এবং কাঁধের পেশী ব্যবহৃত হয়।তবে এই পেশীগুলোর সঙ্গে সংযুক্ত অন্যান্য পেশীগুলোও স্বভাবত স্বল্পভাবে ব্যবহৃত হয়| সেনাবাহিনীর নবীন সদস্যগণ প্রায়শই তাঁদের শারীরিক প্রশিক্ষণের অংশ হিসেবে এই ব্যায়ামটি করে থাকেন|
পুশআপের সময় শরীর মেঝে থেকে উপরে ওঠানো এবং বুক ও পেটের সাথে পা একই সরলরেখায় রাখার কারণে রেক্টাস অ্যাবডোমিনিস এবং ট্রান্সভারসাস এবডোমিনিস পেশীদ্বয় বারংবার ক্রমাগত সংকুচিত হয়|
হিন্দু পুশ আপ বা হনুমান পুশ আপ ভারত ও পাকিস্তানের শরীরচর্চা সংস্কৃতির এবং ভারতীয় পালোয়ানি মার্শাল আর্টের একটি অতি পরিচিত অংশ|
লা-সুম-র্গ্যাল-বা-ব্যাং-ছুব
লা-সুম-র্গ্যাল-বা-ব্যাং-ছুব () পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পন্ডিত ছিলেন।
লাং-গ্রো-দ্কোন-ম্ছোগ-'ব্যুং-গ্নাস শান্তরক্ষিত দ্বারা দীক্ষাপ্রাপ্ত প্রথম সাতজন তিব্বতীদের মধ্যে একজন ছিলেন। তিনি পদ্মসম্ভবের পঁচিশজন প্রধান শিষ্যের মধ্যেও একজন। তিনি বেশ কিছু সংস্কৃত গ্রন্থের তিব্বতী অনুবাদ করেন। নাম-ম্খাই-স্ন্যিং-পোর সঙ্গে তিনি তিব্বত সম্রাট খ্রি-স্রোং-ল্দে-ব্ত্সানের স্ত্রী ও পদ্মসম্ভবের ধর্মসঙ্গিনী য়ে-শেস-ম্ত্শো-র্গ্যালের জীবনী রচনা করেন।
র্দো-র্জে-ব্দুদ-'জোম্স
র্দো-র্জে-ব্দুদ-'জোম্স () পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পন্ডিত ছিলেন।
র্দো-র্জে-ব্দুদ-'জোম্স তিব্বতের গ্ত্সাং-রোং () নামক স্থানে স্না-নাম () পরিবারগোষ্ঠীতে জন্মগ্রহণ করেন। তিনি কম বয়সে তিব্বত সম্রাট খ্রি-স্রোং-ল্দে-ব্ত্সানের অধীনে মন্ত্রীত্ব লাভ করেন। ও-র্গ্যান-গ্লিং-পা রচিত পাদ-মা-ব্কা'-থাং () নামক পদ্মসম্ভবের জীবনীতে উল্লেখ রয়েছে যে, পদ্মসম্ভবকে তিব্বত আনতে যে দল ভারত গিয়েছিল, র্দো-র্জে-ব্দুদ-'জোম্স সেই দলের সদস্য ছিলেন। পরবর্তীকালে পদ্মসম্ভব তাঁকে দীক্ষা দেন এবং তিনি দ্পাল-গ্যি-দ্বাং-ফ্যুং নামক পদ্মসম্ভবের অন্যতম এক প্রধান শিষ্যের শিষ্যত্বও গ্রহণ করেন। শেষ জীবনে তিনি ব্রাগ-দ্মার-কে'উ-ত্শাং () নামক স্থানে সাধনায় লিপ্ত হন এবং বহু তন্ত্র তিব্বতীতে অনুবাদ করেন।
জ্ঞানকুমার
জ্ঞানকুমার বা য়ে-শেস-গ্ঝোন-নু () পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পন্ডিত ছিলেন।
জ্ঞানকুমার অষ্টম শতাব্দীর মধ্যভাগে তিব্বতের ইয়ার্লুং উপত্যকার 'ফোস () নামক স্থানে গ্ন্যাগ্স () পরিবারগোষ্ঠীতে জন্মগ্রহন করেন। তাঁর পিতান নাম ছিল স্তাগ-স্গ্রা-ল্হা-স্নাং () এবং মাতার নাম ছিল স্রু-ব্জা'-ম্গোন-স্ক্যিদ ()। তিনি শান্তরক্ষিত কর্তৃক দীক্ষাপ্রাপ্ত হন। পদ্মসম্ভব তাঁকে বজ্রামৃত মন্ডল ও ব্কা'-ব্র্গ্যাদ () সাধনা সম্বন্কীবং বিমলমিত্র তাঁকে বজ্রকীল সাধনা সম্বন্ধে শিক্ষা দান। তিব্বত সম্রাট খ্রি-স্রোং-ল্দে-ব্ত্সানের মৃত্যুর পর ত্শে-স্পোং-ব্জা' () নামক এক বৌদ্ধ ধর্ম বিরোধী রাণীর বিরোধিতায় তিনি রাজসভা থেকে বহিস্কৃত হন। জ্ঞানকুমার বিমলমিত্রকে গুহ্যগর্ভতন্ত্র অনুবাদে সহায়তা করেন। তিনি সোগ-পো-ল্হা-দ্পাল ও 'ও-ব্রান-দ্পাল-গ্যি-গ্ঝোন-নু () নামক তাঁর দুই শিষ্যকে অতিযোগ তত্ত্ব সম্বন্ধে শিক্ষা দান করেন। এই দুই জন ছাড়া তাঁর অপর ছয় প্রধান শিষ্য ছিলেন গ্ন্যান-ছেন-দ্পাল-ব্যাংস (), থাগ্স-ব্জাং-দ্পাল-গ্যি-র্দো-র্জে (), লাম-ম্ছোগ-দ্পাল-গ্যি-র্দো-র্জে (), দার-র্জে-দ্পাল-গ্যি-গ্রাগ্স-পা (), দ্রা-দ্পাল-গ্যি-স্ন্যিং-পো () এবং ল্হা-লুং-দ্পাল-গ্যি-র্দো-র্জে ()।
স্তাগ-স্গ্রা-ক্লু-খোং
স্তাগ-স্গ্রা-ক্লু-খোং () (মৃত্যু- ৭৮২ খ্রিষ্টাব্দ) তিব্বত সম্রাট খ্রি-স্রোং-ল্দে-ব্ত্সানের একজন বৌদ্ধ ধর্ম বিরোধী মন্ত্রী ছিলেন। তিনি লাসা শহরে পোতালা প্রাসাদের নীচে ঝোল গ্রামে অবস্থিত ঝোল-র্দো-রিংস ফ্যি-মা স্তম্ভটি নির্মাণ করেন।
তিব্বতের লাসা শহরে পোতালা প্রাসাদের নীচে ঝোল গ্রামে অবস্থিত ঝোল-র্দো-রিংস ফ্যি-মা স্তম্ভের দক্ষিণ দিকে উৎকীর্ণ লিপি থেকে জানা যায়, স্তাগ-স্গ্রা-ক্লু-খোং তিব্বত সম্রাট খ্রি-ল্দে-গ্ত্সুগ-ব্ত্সানের উপদেষ্টা মন্ত্রী ছিলেন। সম্রাট খ্রি-ল্দে-গ্ত্সুগ-ব্ত্সানের মৃত্যুর পর স্তাগ-স্গ্রা-ক্লু-খোং সম্রাট খ্রি-স্রোং-ল্দে-ব্ত্সানকে অবগত করেন যে তাঁর পিতা সম্রাট খ্রি-ল্দে-গ্ত্সুগ-ব্ত্সানকে 'বাল-ল্দোং-ত্সাব () এবং র্লাং-ম্যেস-জিগ্স () নামক তাঁর দুই মহামন্ত্রী হত্যা করেছিলেন। এরপর সম্রাট খ্রি-স্রোং-ল্দে-ব্ত্সান এই দুই মন্ত্রীকে শাস্তি দেন ও স্তাগ-স্গ্রা-ক্লু-খোংকে মন্ত্রীত্বদান করেন। এই লিপির শেষ ভাগ থেকে জানা যায় যে, ট্যাং সম্রাট পূর্বপ্রতিশ্রুত বার্ষিক কর দিতে অসম্মত হলে ৭৬৩ খ্রিষ্টাব্দে খ্রি-স্রোং-ল্দে-ব্ত্সান স্তাগ-স্গ্রা-ক্লু-খোংকে ট্যাং সাম্রাজ্যের বিরুদ্ধে সামরিক অভিযানের প্রধান সেনপাতি নির্বাচন করেন এবং তিনি তিব্বতী সৈন্যের সাহায্যে চ্যাং'আন অবরোধ ও অধিকার করেন। এই সফল অভিযানের পর তিব্বতীরা সাময়িকভাবে তিব্বত সম্রাট খ্রি-ল্দে-গ্ত্সুগ-ব্ত্সানের রাণী জিনচেং গোংঝুর এক আত্মীয়কে সেখানকার সম্রাট বানিয়ে দেন। এই লিপির অন্তিমভাগে স্তাগ-স্গ্রা-ক্লু-খোংকে সাম্রাজ্যের বিশ্বস্ত বলে বর্ণনা করা রয়েছে। এই স্তম্ভের পূর্ব দিকে উৎকীর্ণ লিপি থেকে জানা যায়, তাঁকে গৃহমন্ত্রী ও আইনমন্ত্রী হিসেবে নির্বাচিত করা হয়েছিল।
পুরাতন তিব্বতী বর্ষানুক্রমিক ইতিবৃত্ত গ্রন্থে ম্ছিম্স-র্গ্যাল-জিগ্স-শু-তেং () ও স্না-নাম-র্গ্যাল-ম্ত্শান-ল্হা-স্নাং () নামক তিব্বত সাম্রাজ্যের দুই উপদেষ্টার মধ্যবর্তী পদাধিকারী উপদেষ্টা হিসেবে স্তাগ-স্গ্রা-ক্লু-খোংয়ের নামের উল্লেখ করা আছে। ব্সাম-য়াস-ব্কা'-গ্ত্সিগ্স () গ্রন্থে ম্ছিম্স-র্গ্যাল-জিগ্স-শু-তেং () নামক উপদেষ্টার পরবর্তী পদাধিকারী হিসেবে তাঁর উল্লেখ রয়েছে। কিন্তু জিউ ট্যাংশু গ্রন্থে ম্ছিম্স-র্গ্যাল-জিগ্স-শু-তেং () এবং স্না-নাম-র্গ্যাল-ম্ত্শান-ল্হা-স্নাং () এই দুই উপদেষ্টার সময়কালের মধ্যে স্তাগ-স্গ্রা-ক্লু-খোং নামক কারোর উল্লেখ নেই।
স্বা-ব্ঝেদ () গ্রন্থে ঙ্গান-লাম-র্তাগ-রা-ক্লু-গোং () নামক এক ব্যক্তির উল্লেখ রয়েছে, যিনি তিব্বত সম্রাট খ্রি-স্রোং-ল্দে-ব্ত্সানের দ্বারা তিব্বতীদের বৌদ্ধ ধর্মে ধর্মান্তরকরণকে বাধা দেওয়ার চেষ্টা করেছিলেন এবং বোন ধর্মাবলম্বী মা-ঝাং-খ্রোম-পা-স্ক্যেসকে সমর্থন করেছিলেন ()। সম-য়ে বৌদ্ধবিহার প্রতিষ্ঠার পর তিনি বোন ধর্মশাস্ত্রগুলিকে রক্ষা করতে সেগুলি লুকিয়ে রাখার জন্য একটি কালো স্তূপ নির্মাণ করেছিলেন এবং সর্বসমক্ষে বোন ধর্ম সমর্থন ও বৌদ্ধ ধর্মের বিরোধিতা করেছিলেন। এই কারণে সম্রাট খ্রি-স্রোং-ল্দে-ব্ত্সান তাঁকে উত্তর তিব্বতে নির্বাসিত করেন। স্বা-ব্ঝেদ গ্রন্থে বর্ণিত ঙ্গান-লাম-র্তাগ-রা-ক্লু-গোং এবং স্তাগ-স্গ্রা-ক্লু-খোং একই ব্যক্তি বলে মনে করা হয়। ব্স্গ্রাগ্স-পা-রিন-ছেন-গ্লিং-গ্রাগ্স () নামক বোনপন্থী গ্রন্থে এবং স্লে-লুং-ব্ঝাদ-পা'ই-র্দো-র্জে () দ্বারা রচিত সপ্তদশ শতকে রচিত মান-ঙ্গাগ-শ্রি-চান-স্বুব্স-গ্শিগ () গ্রন্থেও স্তাগ-স্গ্রা-ক্লু-খোংকে বোন ধর্মাবলম্বী বলে বর্ণনা করা হয়েছে।
হেনরি অ্যান্ড্রুজ বামস্টিড
হেনরি অ্যান্ড্রুজ বামস্টিড একজন মার্কিন পদার্থবিজ্ঞানী।
বামস্টিড ১৮৭০ সালের ১২ মার্চ জন্মগ্রহণ করেন। তিনি ১৮৯১ সালে ব্যাচেলর অব আর্টস ডিগ্রি লাভ করেন। তিনি ১৮৯৭ সালে ইয়েল বিশ্ববিদ্যালয় থেকে পিএইচডি ডিগ্রি অর্জন করেন। তিনি ১৮৯৩ সালে ইয়েল বিশ্ববিদ্যালয় এর শেফিল্ড সায়েন্টিফিক স্কুল এ প্রশিক্ষক হিসেবে যোগদান করেন। তিনি ১৯০০ সালে সহকারী অধ্যাপক পদে উন্নীত হন।
এইতো প্রেম
এইতো প্রেম ২০১৫ সালে মুক্তিপ্রাপ্ত একটি বাংলাদেশী রোমান্টিক ও বাংলাদেশের মুক্তিযুদ্ধভিত্তিক চলচ্চিত্র। চলচ্চিত্রটির চিত্রনাট্য রচনা ও পরিচালনা করেছেন সোহেল আরমান। চলচ্চিত্রটিতে প্রধান চরিত্রে অভিনয় করেছেন জনপ্রিয় নায়ক শাকিব খান ও বিন্দু। এছাড়াও সহ-তারকা হিসেবে অভিনয় করেছেন, শহিদুজ্জামান সেলিম, অমিত হাসান, হাসান ইমাম, রামেন্দ্র মজুমদার আফরোজা বানু। ছবিটির সঙ্গীতায়ন করেছেন হাবিব ওয়াহিদ। ছবিটি রোমান্টিক ধাচের কাহিনি এবং বাংলাদেশের মুক্তিযুদ্ধের উপর ভিত্তি করে নির্মাণ করা হয়।
১৯৭১ সালের যুদ্ধের সময় একটি প্রেমের গল্প নিয়ে নির্মাণ করা হয়।চলচ্চিত্রটিতে সঙ্গীত স্কোর এবং নির্দেশনা দিয়েছে হাবিব ওয়াহিদ এবং সামগ্রকিকভাবে ৭টি গানই লিখেছেন সোহেল আরমান। চলচ্চিত্রটির প্রায় সকল গানই সমালোচকদের দ্বারা বহুল প্রশংসিত লাভ করে এবং এটি মুক্তির আগে থেকেই ব্যাপক জনপ্রিয়তা অর্জন করে।
শরীর উষ্ণ করা
ওয়ার্ম আপ বা ওয়ার্মিং আপ বা শরীর উষ্ণ করা কোন কাজ বা অনুশীলন শুরু করার আগে করা হয়। শারীরবিদ, গায়ক, নৃত্যশিল্পী প্রভৃতি পেশাকর্মীরা সংশ্লিষ্ট অঙ্গ বা পেশী স্ট্রেচিং করার পূর্বে এটি করে থাকেন।
ওয়ার্ম আপ সাধারণত শারীরিক বেয়াম, সন্ধির বেয়াম ও স্ট্রেচিংয়ের জন্য শরীরকে স্বতস্ফূর্তভাবে গতিশীল করে| ওয়ার্ম আপ শরীরকে এমন এক অবস্থানে নিয়ে যায় যেখানে শরীর একটি দক্ষ ও দ্রুত কর্মপদক্ষেপের জন্য সহজেই নিরাপদভাবে স্নায়বিক সাড়া প্রদান করে| ওয়ার্ম আপ হাটুর পেশিকে মজবুত করে ফলে হাটুর ইনজুরির পরিমাণ কমায়| দীর্ঘ ওয়ার্ম আপের ফলে ফুটবলসহ বিভিন্ন খেলাধূলায় সার্বিকভাবে ইনজুরি কম হয়| 
ওয়ার্ম আপের ফলে তাৎক্ষণিকভাবে নিম্নোক্ত প্রতিক্রিয়াসমূহ দেখা যায়:
হ্যাগলে ওভাল
হ্যাগলে ওভাল নিউজিল্যান্ডের একটি ক্রিকেট মাঠ। ক্রাইস্টচার্চের মধ্যস্থলে অবস্থিত হ্যাগলে পার্কে এ মাঠের অবস্থান। ২০১৩ সালে সালে ক্যান্টারবারি ক্রিকেট দল মাঠটিকে আন্তর্জাতিকমানের ক্রিকেট স্টেডিয়ামে রূপান্তরের পদক্ষেপ গ্রহণ করলে বিতর্কের সৃষ্টি হয়। পরবর্তীতে পরিবেশবিষয়ক আদালত থেকে উন্নয়নের অনুমোদনের লাভ করে।
১৮৬৭ সালে সর্বপ্রথম এ মাঠে খেলা আয়োজনের রেকর্ড ধারণ করা হয়। ঐ খেলায় স্বাগতিক ক্যান্টারবারি ক্রিকেট দল ওতাগো ক্রিকেট দলের বিপক্ষে প্রতিদ্বন্দ্বিতা করেছিল। ১৯২০-এর দশক পর্যন্ত ক্যান্টারবারি মাঠটিকে অনিয়মিতভাবে ব্যবহার করতো। ডিসেম্বর, ১৯০৭ সালে প্লাঙ্কেট শিল্ডের প্রথম খেলা অনুষ্ঠিত হয় যাতে ক্যান্টারবারি অকল্যান্ড দলের মোকাবেলা করে। ১৯৭৯ সালে ক্যান্টারবারি দল এ মাঠে ফিরে আসে। দলটি ১৯৯৩/৯৪ মৌসুমের শেল কাপে নিজেদের বেশ কিছুসংখ্যক খেলায় এ মাঠে খেলে।
২৩ জানুয়ারি, ২০১৪ তারিখে প্রথমবারের মতো এ স্টেডিয়ামে একদিনের আন্তর্জাতিক খেলা অনুষ্ঠিত হয়। ঐদিন স্কটল্যান্ড ও কানাডা ক্রিকেট দল ২০১৪ সালের ক্রিকেট বিশ্বকাপ বাছাইপর্বে অংশ নিয়েছিল। এছাড়াও এ মাঠে তিনটি মহিলাদের টেস্ট ও ছয়টি মহিলাদের একদিনের আন্তর্জাতিক খেলা অনুষ্ঠিত হয়েছে।
২০১৪ সালে নিউজিল্যান্ড ক্রিকেট কর্তৃপক্ষ হ্যাগলে ওভালকে দেশের অষ্টম টেস্ট ক্রিকেট মাঠ হিসেবে ঘোষণা করে। ২০১১ সালে বিধ্বংসী ভূমিকম্পের পর ক্রাইস্টচার্চে প্রথমবারের মতো অনুষ্ঠিতব্য বক্সিং ডে টেস্টে শ্রীলঙ্কা ও নিউজিল্যান্ড দল প্রতিদ্বন্দ্বিতা করবে।